Mahu Jaga Nama Baik Suami, Tasha Shila Tolak Watak Penggoda

Sangat sinonim dengan watak antagonis dan seroang penggoda, pelakon Tasha Shila berkata selepas mendirikan rumah tangga dia kini lebih selektif dalam pemilihan karakter demi menjaga nama baik suami.

Tasha menafikan tidak mendapat keizinan daripada suami, sebaliknya dia tidak mahu mempersia-siakan kepercayaan yang diberikan. Ujarnya lagi, dia mahu menjaga batas sebagai seorang isteri.

“Saya cuba elak watak penggoda. Jujurnya, suami tak campur tangan dalam urusan kerjaya.

“Cuma, apabila suami memberikan keizinan, saya kena pandai menjaga diri. Saya juga kena tahu batasan sebagai seorang isteri,” katanya kepada BH Online.

Meskipun sudah berumah tangga dan mempunyai suami untuk bergantung, Tasha berkata bukan bermakna dia boleh hanya duduk di rumah goyang kaki sahaja. Tasha turut meluahkan rasa syukur suami sangat memahami dengan kerjayanya.

“Dari dahulu saya sudah menegaskan lakonan menjadi minat. Sebelum mendirikan rumah tangga, saya memberitahu suami keinginan untuk meneruskan kerjaya seni. Lakonan menjadi satu terapi, ia cara saya meluahkan kepuasan.

“Lagipun, saya mahu merebut peluang depan mata, sebelum dikurniakan cahaya mata. Mungkin selepas ada anak, saya memperlahankan kerjaya seni. Sementara belum ada rezeki, saya akan terus berlakon.

“Suami sangat memahami, malah cepat menyesuaikan diri walaupun kami berbeza bidang. Dia tiada masalah bergaul dengan kru jika saya ada perbincangan. Suami akan cuba menemani saya, malah setiap kali ada penggambaran, suami akan menghantar dan menjemput saya,” katanya.


Nur Sajat Dipuji Hadiahkan Ibu Kereta BMW

Meskipun isunya hangat diperkatakan dan pelbagai kontroversi terpalit dirinya, namun usahawan kosmetik Nur Sajat dilihat tetap tenang menjalani kehidupannya.

Menerusi perkongsian terbaru, Sajat memuat naik video menghadiahkan sebuah kereta mewah jenama BMW buat ibunya. Sajat berkata hadiah tersebut diberikan sebagai tanda menghargai pengorbanan ibu yang membesarkannya.

BACA: Letupan Di Beirut, Bapa Saudara Kekasih Sajat Antara Yang Terkorban

Menurut Sajat, harta dunia boleh dicari namun kasih ibu tidak boeh diganti. Ujarnya lagi, jahat macam mana pun kita tetapi jangan sesekali lupakan ibu bapa. Malah, Sajat turut meluahkan rasa sedih melihat ada anak yang sanggup menghantar ibu bapa ke rumah orang tua.

“Bagi Sajat, duit boleh cari, mak tak boleh di ganti dengan apa pun cara nya. Nakal macam mana pun kita, jahat mana pun kita, jangan kita lupakan mak ayah kita. Tanpa meraka, siapa lah kita di dunia ini.

“Bahagia lah mak ayah kita sehabis mungkin, waktu ini lah mereka nak merasa duit anak-anaknya. Jangan lah kita buang mak ayah kita.

“Kadang-kadang Sajat sedih tengok ada anak-anak sanggup hantar mak ayah ke rumah orang tua disebabkan sibuk dengan urusan harian. Mana yang berkemampuan bolehlah buat mak ayah bahagia,” tulisnya.

Kata Sajat, doa ibu bapa adalah salah satu punca rezeki yang diperolehi oleh anak-anak. Sajat turut menitipkan pesanan supaya hargai ibu bapa dan jangan menyesal di kemudian hari jika mereka sudah tiada suatu hari nanti.

“Kadang-kadang mak ayah ini mereka bukan nak kebendaan dari anak-anak, cukuplah bertanya khabar dan memberi perhatian kepada mareka. Jangan waktu mereka tak ada, baru nak menyesal kemudian hari,” tulisnya.

Meskipun ada segelintir yang mengecam, namun ada dikalangan netizen memuji kebaikan yang dilakukan oleh Sajat terhadap orang ibunya. Malah, kagum melihat kejayaan Sajat sehingga mampu membahagiakan orang tuanya.

Terdahulu, Sajat dikecam teruk oleh netizen sehinggakan beberapa golongan pendakwah meminta supaya orang ramai memboikot produk dan perniagaannya. Malah, ada yang menggesa pihak Jakim mengambil tindakan terhadap usahawan itu.


Aliff Aziz Mengaku Salah Mencuri, Berkelakuan Tak Senonoh

Pelakon kontroversi Aliff Aziz mengaku bersalah di Mahkamah Negara Singapura pada Jumaat lalu iaitu 7 Ogos atas dua tuduhan iaitu mencuri dan berkelakuan tak senonoh di tempat awam.

Memetik laporan Berita Mediacorp, menurut kertas pertuduhan, Aliff didakwa mencuri wang sebanyak S$300 (RM950) dan 1 juta rupiah (RM285) milik seorang pelakon dan ahli politik Indonesia.

Bagi pertuduhan kedua adalah bagi kelakuan tidak senonoh dengan menjerit dan menunjukkan isyarat menggunakan tangan semasa berada di tempat awam.

Tuduhan pertama Aliff berdepan hukuman penjara mendatori, manakala untuk pertuduhan kedua, dia boleh dikenakan denda tidak melebihi SGD 2,000 atau penjara tidak melebihi enam bulan atau kedua sekali jika sabit kesalahan.

Difahamkan, untuk satu lagi pertuduhan iaitu mecuri sekotak rokok Malboro dan pemetik api dalam pertimbangan.

Peguam bela Aliff merayu agar hukuman lebih ringan dipertimbangkan iaitu penjara antara satu hingga empat minggu bagi pertuduhan pertama memandangkan wang berkenaan telah dipulangkan dan Aliff kesal dengan tindakannya itu.

Bagi pertuduhan kedua, peguam Aliff berkata tiada sebarang kecederaan atau kerosakan berlaku akibat perbuatan Aliff. Dia juga merujuk kepada laporan perubatan Aliff menyatakan pelakon itu mengalami masalah psikiatri ketika kejadian.

Hakim kemudian mengarahkan Aliff dirujuk ke Institusi Kesihatan Mental (IMH) untuk menjalani pemeriksaan psikiatri bagi mengetahui sama ada dia boleh diletakkan di bawah Arahan Rawatan Mandatori (MTO).

Di bawah MTO, pesalah yang didapati mengalami masalah psikiatri akan diarahkan menjalani rawatan sebagai ganti hukuman penjara.


“Wanita Kena Cerewet Pilih Pasangan, Bukan Main Rembat Je”

Bakal memasuki usia 40 tahun tidak lama lagi, Dayang Nurfaizah akui dia bersifat cerewet dalam soal memilih pasangan hidup. Akui terlalu sibuk dengan kerjaya membuatkan dirinya masih belum berpunya.

Tidak tertekan mengenai soal jodoh, Dayang berkata sebagai wanita mereka sepatutnya bersikap cerewet dalam soal memilih teman hidup kerana soal perkahwinan bukan perkara yang boleh dibuat main dan tiada siapa inginkan perpisahan.

BACA: Dayang Nurfaizah Bimbang Nak Buat Rawatan Muka, Takut Tiada Perubahan

“Saya cerewet bukan sahaja soal kerja, malah mencari pasangan hidup pun sama. Setiap wanita harus fikir begitu dalam memilih teman hidup. Ini bukan perkara main-main kerana jika boleh, kahwin hanya sekali dan dijauhkan perpisahan.

“Kita harus pilih pasangan yang betul dan serasi. Nak bina masjid dan hidup semati semestinya kena fikir sedalam-dalamnya, bukan main rembat sahaja,” katanya kepada BH Online.

Dalam pada itu, Dayang berkata dia mencari lelaki bujang dan tidak dimiliki oleh sesiapa. Dayang turut meminta orang ramai mendoakan yang terbaik untuknya dalam soal jodoh.

“Saya masih solo dan belum ada teman istimewa. Doakan saya. Apa yang pasti, saya mencari lelaki bujang, lebih tepat bukan kepunyaan sesiapa,” katanya.


Kekasih Hadiahkan Beg Tangan Harga Puluhan Ribu Buat Ruhainies

Meraikan ulang ulang tahun kelahirannya yang ke-28 semalam, ini merupakan kali ketiga pelakon Ruhainies menyambut hari istimewa itu bersama kekasihnya yang juga seorang usahawan dikenali sebagai Mr. E.

Jejaka misteri itu yang merupakan seorang usahawan mendoakan Ruhainies berjaya dan kerjaya seninya. Kekasih Ruhainies turut meluahkan rasa syukur sehingga kini hubungan mereka baik-baik sahaja.

“Ini kali ketiga kami meraikan sambutan hari jadi bersama. Alhamdulillah setakat ini hubungan kami baik-baik sahaja. Semoga dipermudahkan untuk ke fasa seterusnya, InsyaAllah,” katanya.

Dalam pada itu, Mr. E berkata dia menghadiahkan beg tangan mewah edisi terhad sempena ulang tahun kelahiran kekasih hatinya. Ujarnya, dia sudah menghadiahkan lebih enam beg dan setiap satu dianggarkan bernilai puluhan ribu.

“Sebenarnya, Ruhainies amat menyukai beg tangan. Beg tangan terbaharu yang saya hadiahkan sempena ulang tahun kelahirannya adalah beg yang keenam buatnya. Sebelum ini pun, saya ada hadiahkannya beberapa aksesori lain seperti jam tangan.

“Macam beg tangan, harganya tidak perlulah saya kongsikan. Cuma ya, saya boleh kata dalam puluhan ribu. Hadiah istimewa untuk yang tersayang, mengapa tidak?

“Lagipun saya memang suka berikan hadiah edisi terhad yang tidak mudah didapati di mana-mana untuk Ruhainies. Bagi saya, dia seorang yang cukup istimewa di mata dan ia bukti cinta sejati saya terhadapnya,” katanya kepada Harian Metro.

Sementara itu, Mr E mengakui sudah bersedia untuk memikul tanggungjawab sebagai suami kepada Ruhainies bagaimanapun mereka akan mendirikan rumah tangga selepas kakaknya, Risteena berkahwin.

“Saya sudah bersedia menjadi suaminya sampai bila-bila. Hal ini juga sudah kami bincangkan secara serius. Insya Allah jika tiada aral melintang, kami akan mendirikan rumah tangga selepas kakaknya berkahwin, sebagaimana permintaan ibu bapa Ruhainies.

“Kalau bukan tahun ini, kami mungkin akan mendirikan rumah tangga tahun hadapan. Apa pun, kami akan kongsikan berita gembira itu kepada semua nanti. Doakan yang terbaik,” katanya.


“Wanita Bekerjaya & Berduit, Tak Senang Melalui Perkahwinan”

Hampir setahun mengambil masa untuk proses perceraian, Noor Nabila akui lega apabila segalanya berjaya diselesaikan dengan baik. Nabila berkata dia kini mahu memberi tumpuan pada diri sendiri dan anak tunggalnya.

“Selepas sah bercerai pada 9 Julai lalu, bermulalah fasa baharu saya sebagai ibu tunggal. Saya merasakan proses perceraian terlalu lama, jadi apabila berjaya diselesaikan, rasa sangat lega, Alhamdulillah.

“Proses perceraian mengambil masa hampir setahun, ia bukan mudah. Saya masih memegang status isteri, tetapi tidak duduk sebumbung dengan suami, jadi keluar pun tidak mendapat keizinan, tentunya tidak manis.

“Sekarang bermulalah kehidupan baharu, saya mahu menyayangi diri sendiri terlebih dahulu. Dalam perkahwinan, saya selalu meletakkan diri di belakang, jadi sekarang saya utamakan kebahagiaan diri,” katanya kepada BH Online.

Mengulas mengenai apa yang terjadi sepanjang perkahwinannya itu, Nabila berkata, setiap perkahwinan memerlukan pasangan suami isteri yang saling berusaha jika mahukan perkahwinan berkekalan. dan bukan hanya satu pihak sahaja.

Tidak serik mahu berumah tangga dan terbuka untuk berkahwin lagi sekiranya ada jodoh, bagaimanapun Nabila berkata dia enggan mengulangi kesilapan yang sama. Ujarnya lagi, bukan mudah untuk melalui perkahwinan sebagai wanita yang bekerjaya.

“Saya sentiasa berpesan jangan ulangi kesilapan yang pernah saya lakukan. Sebagai wanita bekerjaya dan berduit, tak senang melalui perkahwinan.

“Apabila bekerjaya dan berduit, cara menguruskan perkahwinan sudah jadi lain. Contohnya, kita tak boleh buat sesuatu sesuka hati kerana bimbang suami akan terasa.

“Kita tak boleh bertindak tanpa berfikir sebab setiap apa yang dilakukan memberi kesan pada suami. Walaupun mampu, suami tetap perlu diutamakan. Kena jaga hati suami,” katanya.


“Tak Rasa Sia-Sia Ke Khatam Al-Quran Ramadan Haritu”

Sedang meluangkan masa bercuti bersama keluarga di Pulau Langkawi, pelakon Nora Danish dilihat tidak lokek berkongsikan beberapa gambar cantik percutian di akaun Instagram miliknya.

Bagaimanapun, apa yang menjadi perhatian netizen bukanlah lokasi percutian tersebut sebaliknya baju gaun hitam yang digayakan oleh ibu kepada dua cahaya mata itu.

Meskipun ramai yang memuji kecantikan Nora yang persis anak dara, namun ada yang kurang senang dengan pakaian yang digayakan olehnya yang menampakkan sedikit bahagian perutnya.

Malah, ada segelintir netizen tampil memberikan komen menegur pelakon tersebut dengan mengatakan pakaian itu tidak manis dipandang orang serta memberi nasihat agar berpakaian lebih sopan.

Tidak kurang juga ada yang mengaitkan imej itu seolah tidak sesuai kerana sebelum ini Nora berjaya khatam Al-Quran sepanjang tempoh Perintah Kawalan Pergerakan (PKP).

Apa pun tidak dinafikan, meskipun sudah bergelar ibu kepada dua cahaya mata, namun kecantikan semula jadi Nora tidak dapat disangkal apatah lagi memiliki wajah ‘baby face’.


Amelina Akui Hatinya Kini Dimiliki Seorang Ahli Perniagaan

Sudah empat tahun bergelar ibu tunggal, Ratu Dangdut Malaysia, Amelina mengakui hatinya sudah dimiliki oleh seorang lelaki yang merupakan ahli perniagaan.

Menurut Amelina atau nama sebenarnya  Norazlina Amir Sharipuddin, dia dan ahli perniagaan itu masih dalam fasa mengenali satu sama lain dan menyerahkan urusan jodoh kepada Allah.

“Buat masa sekarang, kami masih saling mengenali antara satu sama lain. Kata orang, dalam fasa ‘sweet-sweet’. Tapi, semuanya saya serahkan kepada jodoh.

“Tak adalah nak kahwin tahun ini. Insya-Allah, macam saya cakap biarlah semuanya atas ketentuan jodoh,” katanya kepada Harian Metro.

Dalam pada itu, ibu kepada enam cahaya mata itu berkata kesemua anaknya menerima baik kehadiran lelaki itu. Malah, lelaki itu juga memahami kerjayanya sebagai seorang selebriti.

“Anak-anak pun selesa dengan dia. Begitu juga dengan dia yang selesa dengan kerjaya saya sebagai artis.

“Apa yang penting, dia peramah, tidak sombong dan dapat bergaul dengan orang sekeliling saya. Itu membuatkan saya rasa senang dengan dirinya,” katanya.

Amelina pernah berkahwin dengan usahawan bernama Reduan pada 20 Mei 1999 namun bercerai pada 2016. Hasil perkahwinan mereka dikurniakan enam cahaya mata iaitu Puteri ‘Nur Athirah, 19, Putera Al’ Affiq, 18, Putera Al’ Asyraff, 17; Puteri Nur’ Asyurah, 15, Putera Al’ Arffa, 13, dan Putera Al’ Amzar, 8 tahun.


Tasha Shila Belum Puas Bercinta Dengan Suami

Baru sahaja mendirikan rumah tangga pada Februari lalu, pelakon Tasha Shila mengakui sering diajukan soalan mengenai zuriat. Bagaimanapun, Tasha berkata dia tidak tertekan tentang soal anak.

Menurut Tasha dia percaya rezeki zuriat itu akan datang apabila sampai waktunya nanti. Ujarnya lagi, tidak tidak terburu-buru menimang cahaya mata memandangkan dia dan suaminya masih dalam fasa bercinta.

“Bagi saya itu semua Allah yang akan tentukan. Macam jodoh juga. Saya tunggu 33 tahun baru la bertemu. Saya yakin dan percaya Allah akan berikan rezeki itu pada waktu yang sesuai.

“Saya pun tak rasa tertekan dengan pertanyaan soal anak. Lagipun saya dan suami tak bercinta mas baru-baru kenal dulu. Kamai kenal dalam tempoh sebulan dan terus kahwin. Jadi lepas kahwin baru nak bercinta,” katanya kepada mStar Online.

Merancang untuk berbulan madu di Tahah Suci Mekah namun terpaksa ditangguhkan susulan Covid-19, Tasha berkata dia kini dalam fasa yang sangat bahagia bersama suami.

“Sejujurnya saya sangat seronok dapat bercinta selepas kahwin. Memang banyak cabaran dan macam-macam benda baharu yang kami belajar. Ada waktu kena bersabar, tapi Alhamdulillah sangat bahagia.

“Masing-masing tahu tanggungjawab. Kalau bergaduh pun sekejap sahaja. Sebelum tidur mesti akan minta maaf. Kalau ikut perancangan, kami nak berbulan madu di Tanah Suci Mekah,” katanya.


“Ada Yang Mengharapkan Kami Kembali Bersama…”

Meskipun sudah berbaik demi anak, bagaimanapun Noor Nabila tiada perancangan untuk kembali bersama bekas suaminya Sharnaaz Ahmad biarpun ramai pihak mendoakan agar mereka kembali bersama.

Menurut Nabila, dia akui lebih selesa dengan statusnya sebagai ibu tunggal dan mahu memberikan fokus kepada diri sendiri. Ujarnya lagi dia dan Sharnaaz sudah pun ‘move on’.

“Ada yang mengharapkan kami kembali bersama selepas melihat hubungan saya dan Sharnaaz baik. Sebenarnya, antara kami memang sudah lama baik demi anak.

“Kalau ada jodoh, Insya-Allah. Tapi, rasanya saya lebih selesa untuk meneruskan hidup sendiri. Saya serta Sharnaaz pun sudah ‘move on’ dan fokus kami sekarang ialah anak, Jebat Jayden,” katanya kepada Harian Metro.

Nabila berkata dia bersyukur kerana Sharnaaz tetap memberikan komitmen yang sangat baik sebagai seorang bapa. Malah, setiap hari meluang masa untuk berjumpa dengan anak mereka.

“Saya gembira dan bersyukur kerana Sharnaaz tak pernah abaikan tanggungjawab sebagai bapa. Boleh dikatakan hampir setiap hari dia meluangkan masa berjumpa dengan anak.

“Saya sendiri tak kisah kerana anak kami memang berhak mendapat kasih sayang ibu dan bapa secara sama rata,” katanya.

Hampir setahun kemelut rumah tangga diperkatakan, Nabila dan Sharnaaz sah bercerai pada 9 Julai lalu secara hakam di Mahkamah Rendah Syariah Wilayah Persekutuan.


Fasha Sandha, Aidil Aziz Dedah Wajah & Nama Anak

Selemat menimang cahaya mata pertama hasil perkahwinannya dengan pelakon Aidil Aziz semalam, menerusi perkongsian di Instagram Fasha Sandha mendedahkan wajah anak perempuan mereka yang diberi nama Aisha.

Dalam entri tersebut, Fasha mengucapkan selamat datang buat puterinya itu dan mendoakan agar anaknya itu membesar menjadi seorang anak yang baik.

BACA:  Aidil Aziz Ambil Cuti Sebulan Jaga Anak & Isteri Berpantang

Assalamualaikum dunia, Hari ni hari pertama Aisha ke dunia ni Hari Jumaat,7.8.2020 Terima kasih kerana mendoakan yang baik2 buat Aisha , ibu dan seluruh keluarga. Terima kasih Team Dato Dr Rafi Daripada UMRA Medical Centre yang menjaga Aisha dan ibu dengan baik. Syukur Alhamdulillah ?? Terima kasih Semua. ?? @itsaidilaziz

A post shared by  Fasha Sandha (@fashasandha) on Aug 7, 2020 at 2:30am PDT

Dalam pada itu, Fasha Sandha turut mengucapkan terima kasih kepada yang memberikan sokongan serta semua yang bersama-samanya sepanjang proses kehamilan dan juga ketika melahirkan.

Diruangan komen, rata-rata netizen mengucapkan tahniah buat pelakon itu diatas kelahiran cahaya mata. Mereka turut memuji wajah Aisha yang sangat comel dan mendoakan agar dia membesar menjadi anak yang solehah.


Bella Astillah Beli MPV Mewah Baru Demi Keselesaan Anak-Anak

Baru sahaja menimang cahaya mata kedua 18 Julai lalu, pelakon dan penyanyi Bella Astillah berkongsikan kegembirannya apabila hasratnya untuk memiliki sebuah MPV buat keluarganya akhirnya tercapai.

Berkongsikan berita gembira itu di Instagram, Bella yang juga isteri kepada penyanyi Aliff Aziz berkata dia membeli kereta itu demi memastikan keselesaan ahli keluarganya yang kini sudah semakin membesar.

“Sejak saya mengandung baby Ara hari itu, saya terfikir lepas ni berempat dah bermakna semakin besar keluarga kecil sata. Saya buat keputusan untuk memiliki sebuah kereta baru untuk keselesaan anak-anak.

“Lagi-lagi saya kalau pergi mana-mana suka bawa keluarga sampaikan bekas kawan baik saya cakap yang saya ini suka angkut keluarga atau satu kampung sana sini,” katanya.

Menerusi entri tersebut, Bella turut berkongsikan gambarnya bersama MPV miliknya jenis Toyota Vellfire berwarna putih.

Kata Bella, apa yang dilakukannya itu sebahagian daripada tanggungjawab sebagai anak sulung. Bella turut berterima kasih buat suaminya, Aliff Aziz serta ibu bapanya yang sentiasa memberi semangat kepadanya.

“Bila dengar (suka angkut keluarga) tu tak rasa marah pun tetapi saya bangga kearan saya masih ambil berat ibu bapa saya dan adik-adik walaupun sudah berumah tangga.

“Memang dari dulu memang macam tu sebab saya ni anak sulung dan sampai bila-bila pun akan kekal macam tu, Insya-Allah.

“Terima kasih suami, mama dan ayah yang selalu doakan saya dan bagi semangat. Alahmdulillah, rezeki anak-anak saya,” kongsinya.


Aidil Aziz Ambil Cuti Sebulan Jaga Anak & Isteri Berpantang

Selamat menimang cahaya mata sulung mereka hari ini, pelakon Aidil Aziz meluahkan rasa syukur dan berterima kasih kepada isterinya, Fasha Sandha yang sanggup bertarung nyawa melahirkan zuriat mereka.

Teruja dengan kelahiran anak pertamanya itu, Aidil berkata dia sanggup mengambil cuti selama sebulan untuk menjaga anak dan isterinya ketika berpantang.

Tidak mendedahkan nama anaknya lagi, bagaimanapun Aidil memanggil bayi perempuannya itu dengan nama ‘Baby A’.

Tengah hari tadi, Aidil berkongsikan berita gembira kelahiran anaknya dengan memuat naik separuh wajah bayinya di Instagram miliknya.

“Terima kasih isteriku di atas kandungan selama ini. I cuti sebulan jaga & teman you berpantang ok Terima kasih kepada semua yang tidak putus2 mendoakan utk kami. Semoga Allah perluaskan lagi rezeki kalian.Aminn,” tulisnya.

Tahniah diucapkan buat Fasha dan Aidil. Semoga dengan kehadiran bayi comel ini akan menambahkan lagi kebahagiaan rumah tangga.


“Doakan Kami Putus, Korang Dapat Apa?”

Tidak lokek mempamerkan momen bahagia mereka di media sosial, namun ada yang kurang senang dengan perkongsian pasangan sensasi Risteena dan Isa Khan sehingga ada yang mendoakan hubungan mereka putus.

Tidak mudah melatah dengan apa yang diperkatakan netizen, Isa turut mempersoalkan semula apa yang netizen dapat dengan mendoakan sedemikian rupa tentang hubungan mereka.

“Ada yang mendoakan kami supaya putus. Kalau kami putus korang dapat apa, kalau kami tak putus korang dapat apa?,” katanya.

Dituduh mahu meraih perhatian, Risteena berkata dia hanya mahu berkongsikan momen bahagianya dengan peminat. Katanya lagi, jika ada yang tidak suka tak perlu tengok.

“Isa Khan dekat sosial media ke dekat luar ke dia memang seorang yang romantik, seorang yang penyayang. Saya cuma berkongsi dengan pengikut di Instagram apa yang kita orang buat.

“Isa bagi bunga bukan acah-acah ya. Tu betul-betul ya. Mungkin korang tak dapat rasa benda tu. Saya bersyukur ada pasangan macam ni. Kalau tak suka jangan tengok,” katanya.

Risteena dan Isa bertunang pada 23 November 2019 di Bali, Indonesia dan dijangka bakal mendirikan rumah tangga pada tahun ini.


Dayang Nurfaizah Bimbang Nak Buat Rawatan Muka, Takut Tiada Perubahan

Jika kebanyakan wanita memilih untuk melakukan rawatan kosmetik atau pembedahan pada wajah untuk kelihatan muka, namun berbeza dengan Dayang Nurfaizah yang takut untuk melakukan perkara sedemikian.

Dayang berkata dia tiada keberanian untuk melakukan sebarang rawatan wajah bimbang akan memberi kesan jangka panjang. Katanya lagi, dia menerima keadaan wajahnya seadanya dan mahu tua secara semula jadi.

“Saya tak pernah fikir tentang rawatan pada bahagian muka sebab saya takut benda-benda macam tu. Takut perubahan itu tak menjadi dan hanya memberi kesan kesan kekal.

“Kalau boleh tak mahu, biarlah tua secara semula jadi dan terimalah seadanya. Alhamdulillah. Tapi saya tak bantah orang yang mahu lakukan perubahan pada wajah mereka kalu itu buatkan mereka yakin,” katanya.

Berkongsikan rutin penjagaan kulitnya, Dayang berkata usianya semakin meningkat dia lebih mengutamakan penjagaan wajah. Dayang akui disebabkan mekap kulitnya pernah rosak teruk sebelum ini.

“Sebenarnya saya dah biasa bermekap sejak zaman sekolah dan ketika itu kulit tak ada masalah. Apabila menginjak dewasa muka rosak teruk sampai tengok diri sendiri pun sedih,” katanya.

Dalam pada itu, Dayang berkata kecantikan seseorang itu bukan bergantung pada warna kulit semata-mata. Jelasnya, cantik itu tidak semestinya perlu berkulit putih sebaliknya keyakinan diri menjadi faktor utama.

“Cantik tak semestinya putih, warna kulit sama sekali tidak menentukan kecantikan seseorang kerana ia perkara subjektif.

“Bagi saya kecantikan itu apabila kita ada keyakinan, kalau kita tak yakin dengan diri itu yang akan buat kita rasa down dan rendah diri. Nak cantik tak perlu nak ubah-ubah pada wajah cuma kita perlu tambah seri sahaja,” katanya.


Nenek Daler Yusuf Meninggal Dunia Akibat COVID-19

Selepas beberapa hari dilaporkan kritikal, nenek kepada pelakon Daler Yusof iaitu Muhammadiyeva Shodi, 76 tahun meninggal dunia di sebuah hospital di Uzbekistan akibat COVID-19.

Berita sedih itu dikongsikan oleh Daler menerusi Instagram miliknya sebentar tadi. Menerusi perkongsian itu, Daler meluahkan rasa sedih di atas pemergian neneknya yang sudah dianggap lebih daripada seorang ibu.

BACA: Daler Yusof Dikecam Peminat K-Pop Kerana Komen Di IG Siti

Ujarnya, ibunya meninggal dunia ketika dia masih kecil dan arwah neneknya itulah yang merupakan ibunya serta sentiasa berada di sisinya. Lebih sebak, Daler berkata setiap kejayannya kini adalah berkat doa neneknya.

Menerusi entri tersebut, Daler turut memuat naik gambar kenangan dia mencium pipi Allahyarham neneknya.

Diruangan komen, rata-rata netizen dan rakan-rakan selebriti mengambil kesempatan untuk mengucapkan takziah serta mengharapkan Daler terus tabah memandangkan dia kini berada di Kuala Lumpur dan tidak dapat melihat wajah neneknya buat kali terakhir.

Rabu lalu, Daler memaklumkan neneknya berada dalam keadaan kritikal dan terdapat jangkitan pada bahagian paru-parunya.


Fasha Sandha Selamat Lahirkan Bayi Perempuan

Tahniah diucapkan buat pelakon Fasha Sandha yang telah selamat melahirkan bayi perempuan hari ini pada hari Jumaat bersamaan dengan 7 Ogos 2020.

Perkhabaran gembira itu dikongsikan oleh suaminya, pelakon Aidil Aziz menerusi Instagram miliknya sebentar tadi. Menerusi perkongsian itu, Aidil meluahkan rasa syukur bayi mereka dan Fasha dalam keadaan sihat.

Aidil turut menitipkan ucapan terima kasih buat isterinya yang bertarung nyawa melahirkan anak mareka. Malah, Aidil berkata dia mengambil cuti sebulan untuk menjaga isterinya berpantang. Dalam entri itu, Aidil berkongsikan sebahagian wajah anak perempuannya yang dipanggil ‘Baby A’.

Dalam pada itu, Aidil turut menzahirkan ucapan terima kasih kepada mereka yang tidak putus mendoakan buat kesejahteraan isteri dan anaknya serta berharap Allah dapat membalas dengan kebaikan kepada semua.

Fasha berkahwin dengan Aidil pada 30 Mac tahun lalu dan kehamilan ini adalah bayi pertama mereka selepas keguguran sebanyak dua kali.


Ellie Suriati Desak Kerajaan Kenakan Lesen Pemilik Saluran YouTube

Sebelum ini hangat diperkatakan mengenai semua bentuk penggambaran dan rakaman media sosial perlu mendapatkan lesen daripada FINAS. Namun, selepas dikecam teruk undang-undang itu tidak akan dikenakan.

Terbaru, pelakon Ellie Suriati mencadangkan Kementerian Komunikasi dan Multimedia Malaysia (KKMM) melakukan penambahbaikan Akta Perbadanan Kemajuan Nasional Malaysia (Finas) 1981 selaras dengan perkembangan teknologi.

Memetik laporan Malaysiakini, Ellie menggesa untuk melakukan penambahbaikan dengan mengenakan lesen untuk pemilik salauran YouTube kerana golongan tersebut menjana pendapatan lumayan daripada platform berkenaan.

“Sebagai pemain industri kami nak utarakan pendapat sebab ini platform anak seni sebelum sebarang penambahbaikan dilaksana kerajaan.

“Kami mahu akta baru yang lebih kukuh dan boleh membawa kebaikan menyeluruh kepada pelakon, penerbit, royalti dan muzik.

“Antara penambahbaikan itu, menteri diseru melaksanakan lesen pengguna YouTube kerana mereka berjaya dengan kandungan kreatif disiarkan,” katanya.

Menurut Ellie, jika tidak dikenakan lesen tersebut, ada dalam kalangan pemilik saluran YouTube akan mengambil kesempatan mengaut keuntungan peribadi.

Lantang menyatakan pendapatnya, Ellie berkata dia tidak kisah jika saranannya itu dikecam oleh netizen kerana tidak tahan melihat penggiat seni sering menjadi mangsa keadaan.

“Sekiranya mereka ingin mengecam saya, silakan. Kami ada alasan tersendiri kenapa menggesa kerajaan untuk melaksanakan lesen tersebut.

“Kenapa tidak kamu (pemilik saluran YouTube) membayar lesen? Tak suka saya cakap macam tu? Dah tu, kamu hasilkan kandungan kreatif,” katanya.

Bagaimanapun, Ellie berkata lesen tersebut hanya untuk pemilik saluran YouTube bukan untuk pengguna Facebook mahupun TikTok kerana mereka dianggap pengguna home video.


“Arwah Nenek Kata Kalau Nak Cari Isteri, Cari Yang Putih”

Baru sahaja mengikat tali pertunangan pada Rabu lalu, tunang kepada Dayana Roza iaitu A’dale Adham menyifatkan bakal isterinya itu seorang wanita yang cukup sempurna di matanya.

A’dale yang juga seorang ahli perniagaan berkata dia sanggup berusaha untuk memenangi hati Dayana meskipun pernah ditolak lamarannya untuk menjadikan pelakon itu sebagai isteri beberapa tahun lalu.

“Orang kata, kalau ibarat kereta tu, memang ikut spesifikasi yang saya mahukan.

“Cuma, bunyi tu yang saya kena tukar sikit. Malah, saya pernah cakap dengan dia ‘ingat, satu hari nanti saya akan kahwin dengan awak juga’,” katanya kepada Astro Gempak.

Dalam pada itu, A’dale berkata dia memilih Dayana kerana mengikut kriteria seperti yang dipesan oleh arwah neneknya jika mahu mencari isteri pilih wanita yang berkulit putih.

“Sebelum ni, arwah nenek kata kalau nak cari (isteri), cari yang putih. Dayana pun putih, jadi, okaylah tu.

“Paling penting, dalam banyak-banyak perhubungan sebelum ni, dia seorang sahaja yang tahan dengan hobi saya yang suka memancing sebab hobi saya ini agak lasak. Saya suka laut, belayar,” ceritanya.

Mula menjalin cinta sejak awal tahun, Dayana dan A’dale sudah berkawan sejak enam tahun lalu. Pasangan itu dijangka melangsungkan majlis pernikahan pada pertengahan Disember nanti.


Scha Alyahya, Awal Ashaari Bakal Timang Anak Kedua

Tahniah diucapkan buat pasangan selebriti popular Awal Ashaari dan Scha Al-Yahya yang bakal menimang cahaya mata kedua tidak lama lagi. Difahamkan, usia kandungan bayi kedua mereka itu baru memasuki empat bulan.

Mengumumkan perkhabaran gembira itu di Instagram, Awal memuat naik video anak sulungnya, Lara Alana memegang alat ujian kehamilan. Menerusi perkongsian itu, Awal meluahkan rasa syukur di atas rezeki anak kedua itu.

Assalamualaikum wbt. Dengan nama Allah yang maha pemurah lagi maha mengasihani. Tidak ada hadiah yang lebih bermakna dihari lahir saya selain daripada berkongsi kegembiraan ini dengan semua. We are expecting our second baby, and Inshallah going to our forth month now. Doakan Mommy dan baby sihat dalam kandungan dan dapat menjalani proses kehamilan dengan sempurna. Syukur ya Allah diatas rezeki ini dan Doakan Yang terbaik buat kami sekeluarga. P/s: Scha mintak maaf sebab dia dalam fasa benci handphone sekarang ni. Saya pun kengkadang pun dia benci jugak hahahaha ? ?? SchAwaLara

A post shared by  Awal Ashaari ® (@awalashaari) on Aug 6, 2020 at 6:24am PDT

“Alhamdulillah, tiada apa yang lebih menggembirakan di hari lahir saya hari ini apabila akhirnya dapat berkongsi berita gembira ini dengan anda semua.

“Insya-Allah, kami akan menimang anak kedua tidak lama lagi. Kandungan Scha baru memasuki bulan keempat, trimester kedua,” tulisnya lagi.

Awal turut meminta para peminat mendoakan agar isterinya menjalani proses kehamilan dengan lancar serta bayi dalam kandungan dalam keadaan sihat.


5 Tahun Beroperasi, Tomok Terpaksa Tutup Perniagaan Tudung

Umum mengetahui penyanyi Tomok mempunyai peniagaan tudung diberi nama Arriandra. Bagaimanapun, selepas lima tahun beroperasi, Tomok mengumumkan terpaksa menutup perniagaan tudungnya itu.

Akui berat hati dan sedih untuk menutup perniagaan itu, Tomok berkata keputusan itu diambil selepas usaha untuk bertahan tidak berjaya. Tomok turut mengucapkan terima kasih kepada pelanggan yang memberikan sokongan.

berat untuk saya tapi ianya kena di lakukan..terima kasih korang yang pernah sokong arriandra . yang pernah bekerja dengan kami,yang pernah beli tudung dari kami,yang pernah datang booth dan juga beli secara online . secara rasminya arriandra di tutup hari ini…nanti saya cari tempat untuk clearkan balance tudung..korang support eh . insyaallah ada yang lebih baik di masa yang akan datang…insyaallah,amin

A post shared by  Tomok (@tomokofficial) on Aug 5, 2020 at 7:32pm PDT

“Berat untuk saya tapi ianya kena dilakukan. Terima kasih korang yang pernah sokong Arriandra.

“Yang pernah bekerja dengan kami, pernah beli tudung dari kami, pernah datang booth dan juga beli secara online. Sudah berapa tahun kami cuba untuk bertahan tapi itulah dia, bisnes ada naik turun,” ujarnya.

Difahamkan perniagaan tudung yang diusahakn oleh Tomok bersama rakan kongsikan dijual menerusi atas talian dan laman e-dagang.

Dalam pada itu, Tomok berkata dia akan membuat jualan murah dalam masa terkedat bagi menghabiskan stok yang tinggal serendah RM5 sahaja.

“Secara rasminya Arriandra ditutup hari ini. Nanti saya cari tempat untuk habiskan lebihan tudung. InsyaAllah ada yang lebih baik di masa yang akan datang. Insyaallah, Aamiin. Hari ni kami terpaksa pindah keluar dari tempat ini.

“Siapa berminat, InsyaAllah kami akan adakan clearance sale. InsyaAllah kami akan jual murah-murah saja. RM5 pun ada. Korang ambil la, nak tutup kedai dah ni,” katanya.

Selain bisnes tudung, Tomok turut mempunyai francais minuman Chatime serta Street Churros yang terletak di Aeon Mall, Shah Alam dan Seremban2.


Dialek Sabah Terlalu Pekat, Atu Zero Akui Susah Dapat Job

Lebih selesa bercakap menggunakan dialek Sabah, pelawak Atu Zero mengakui sukar untuk mendapat tawaran kerja. Malah, Atu berkata sudah beberapa kali namanya digugurkan produksi kerana dialeknya terlalu pekat.

“Bukan sekali, tetapi beberapa kali juga nama digugurkan daripada program sebab slanga Sabah saya yang pekat.

“Mereka kata penonton tak faham apa yang saya cakap dan terpaksa gugurkan nama saya,” katanya kepada Astro Gempak.

Akui berasa kecewa, bagaimanapun Atu menganggap rezeki tidak menyebelahi dirinya. Ujarnya lagi, dia percaya rezeki datang dalam pelbagai bentuk dan akan berusaha untuk mencari rezeki buat keluarga.

“Tak apalah, bukan rezeki saya. Bukan semua penerbit program beri alasan itu tapi ada di antara mereka.

“Bagi saya rezeki itu datang dari pelbagai sumber. Selagi boleh usaha saya akan terus mencari rezeki buat isteri dan anak-anak,” katanya.

Dalam pada itu, Atu berkata dia mempunyai alasan tersendir mengapa dia lebih selesa menggunakan dialek Sabah. Tegasnya, siapa yang akan membartabatkan bahasa tersebut jika bukan anak kelahiran negeri itu sendiri.

“Salah ke jika saya mahu memartabatkan bahasa ibunda negeri saya? Kalau kami (anak seni) dari Sabah ini tidak mempertahankannya siapa lagi?

“Tapi bukanlah bermakna saya tidak boleh langsung bercakap dialek orang bandar (Kuala Lumpur). Saya boleh bercakap bukan dalam dialek Sabah tapi ramai penerbit tak yakin agaknya,” ujarnya.

Kata Atu lagi, meskipun anak-anaknya lahir di Semenanjung namun dia akan mengajar bercakap Sabah kerana tidak mahu mereka lupa asal usul keturunan.


Setelah 33 Tahun, Ini Rahsia Kedai Barangan Kek Bake With Yen Sentiasa Jadi Pilihan

Jika anda masuk ke kedai barangan kek dan anda merasa bahagia dan tak sabar-sabar untuk mencari bahan persiapan hidangan, maka anda kini berada di jalan yang benar.

Tak mahu cakap banyak, kali ini kami nak kongsikan dengan anda rahsia kedai barangan kek yang sudah pun ada 47 cawangan di seluruh Malaysia iaitu Bake With Yen sentiasa jadi pilihan pembuat kek.

Sudah dibuka sejak tahun 1987, sememangnya kalau dah masuk ke Bake With Yen ini, semua dah ada – macam one stop center untuk setiap bahan pembuatan kek, senang dan jimat masa anda.

Lebih penting lagi, mereka bawakan bahan dan juga produk yang berkualiti tinggi dan juga sihat. Contohnya macam mentega, mereka bawakan khas pelbagai mentega dari Uruguay, Netherlands, Australia, New Zealand dan macam macam lagi.

Kekacang yang ada di sana juga ada di antaranya adalah dari USA dan juga India – yang terjamin kualiti yang terbaik.

Sudah 33 tahun beroperasi dan sudah mempunyai 47 cawangan di seluruh Malaysia. Ini saja sudah cukup membuktikan bahawa mereka berkembang dengan sangat pesat selain mendapat permintaan tinggi di setiap kawasan jajahan mereka.

Rangkaian yang meluas ini memudahkan pembuat kek atau ibu-ibu tercinta untuk mencari bahan dengan lebih mudah. Eh, nak tau cawangan mereka yang terdekat dengan anda, klik saja sini.

Mungkin ada yang dah selalu pergi ke cawangan mereka dan mesti anda perasan yang suasana cawangan mereka sebenarnya sangat sedap mata memandang. Sebabnya barang-barang yang ada di sini tersusun dan mudah nak dicari.

Ditambah pula di sini ada lebih 300 produk Halal yang diiktiraf JAKIM, memang rata-rata kita tak cari kedai lain, semua sudah lengkap di sini. Malah staff mereka juga sangat peramah dan sangat membantu.

Sempena sambutan 33 tahun mereka, Bake With Yen sekarang tengah ada promosi bermula 1 hingga 31 Ogos. Jangan lepaskan peluang anda sebab banyak promosi yang ditawarkan.

Anda boleh menyertai pertandingan Shop & Win hanya dengan berbelanja RM60 sahaja di dalam satu resit. Selain itu ada juga promosi Purchase With Purcahse (PWP) juga hanya dengan pembelian minimum RM60.

Set Muffin, Pancake, Pizza dan banyak lagi turut ada promosi termasuklah set buat Kek Bulan sendiri.

Nak tahu apa lagi yang mereka tawarkan sempena promosi ulangtahun yang ke 33, jom tengok gambar di bawah:

Nak lagi meriah, ajak ibu, rakan mahu pun suami anda ke cawangan mereka yang berdekatan dengan anda jika tak mahu ketinggalan promosi mereka, boleh ikuti mereka di bakewithyen.my.


Mak Ayah Tak Larat Naik Tangga, Achey Sanggup Ubah Suai Rumah

Baru sahaja membeli rumah idamannya tiga tingkat, pelawak Achey Bocey berkata dia terpaksa mengecilkan ruang parkir rumah barunya itu demi menyediakan ruang khas buat ibu bapanya yang semakin uzur.

Menurut Achey, dia membuat ruang tamu khas serta tandas untuk ibu bapanya supaya mereka tidak perlu turun naik tangga dan boleh berehat di tingkat paling bawah. Achey berkata kedua ibu bapanya tidak larat untuk menaiki tangga rumahnya.

BACA: Hasil Simpanan 10 Tahun, Achey Berjaya Beli Rumah Tiga Tingkat

“Parking yang dulu boleh muat empat biji kereta diubah menjadi dua biji. Sebab mak abah pesan tarik ruang tamu untuk mak abah lepak bawah.

“Mak abah tak larat naik tangga jadi solusinya itu…buatkan satu tandas kecil untuk mereka juga… settle!” katanya.

Menerusi perkongsian di Instagram itu, Achey turut memuat naik foto renovasi rumahnya itu. Diruangan komen, rata-rata netizen memuji sikap Achey yang mengutamakan ibu bapanya dalam apa jua sekali pun.

Malah, netizen mengatakan mereka juga berharap suatu hari mampu mengikut jejak langkah Achey serta diberi peluang untuk membahagiakan ibu bapa mereka juga.

Terdahulu, Achey juga berkongsi dia akhirnya berjaya membeli rumah tiga tingkat selepas 10 tahun menyimpan. Malah, Achey berkata dia terpaksa menjual empat buah motorsikal miliknya untuk mencukupkan wang tersebut.


Dr Che Hafiz Minta Rita Rudaini Tak Masuk Campur Isu Nafkah Anak

Bengang dengan tuduhan tidak berasas, bekas suami pelakon Lufya Omar iaitu Dr Che Muhammad Hafiz meminta Rita Rudaini supaya tidak masuk campur urusan peribadinya lebih-lebih lagi hal nafkah anaknya.

Che Hafiz berkata aktres tersebut bukan orang yang sesuai untuk memberi komen berhubung nafkah anak mereka dan tiada kaitan langsung dengan hal mereka. Ujarnya, dia tahu tanggungjawab dirinya sebagai seorang bapa.

“Bagi saya, pihak luar tidak perlu la nak masuk campur dalam urusan peribadi saya dan bekas isteri. Dia pun tidak tahu keseluruhan kisah, jadi tidak perlu la nak komen berhubung perkara itu.

“Apa yang dia komen itu merupakan urusan peribadi saya dengan bekas isteri. Sepatutnya dia tidak perlu ambil tahu pun apa-apa sebab tiada kaitan dengan dia.

“Apa yang terjadi, hanya Allah saja mengetahui. Saya berserah dan sentiasa berdoa kepada Allah,” katanya kepada mStar Online.

Che Hafiz turut menegaskan Rita tidak perlu memberi peringatan kepadanya kerana dia telah menunaikan tanggungjawab sebagai seorang bapa. Katanya lagi, hal peribadinya dengan Lufya tidak perlu orang luar masuk campur.

“Tolonglah… dia pun ada urusan peribadi yang saya tak masuk campur. Lagipun, saya sendiri pun tak kenal dia secara peribadi.

“Jangan risau tentang saya kerana saya tahu tanggungjawab saya sebagai seorang bapa. Biarlah urusan peribadi saya dengan Lufya ini, kami selesaikan sendiri tanpa perlu melibatkan pihak luar,” ujarnya.

Pada 14 Julai lalu, Dr Che Hafiz mengesahkan sudah bercerai dengan Lufya dengan talak satu pada 17 Jun lalu di Mahkamah Rendah Syariah Daerah Petaling, Shah Alam.

Dr Che Hafiz dan Lufya mendirikan rumah tangga pada 26 November 2016 dan dikurniakan seorang cahaya perempuan, Laana Haura kini berusia tiga tahun.


Tak Tapis Bahan ‘Review’, Safiey Illias Dikecam Kandungan Iklan Keterlaluan

Meskipun kontroversi ini bukan ditimbulkan oleh dirinyanya, nampaknya usahawan kosmetik, Safiey Illias dikecam lagi oleh netizen susulan tindakannya yang tidak menapis bahan iklan sebelum mempromosikan di Instagram miliknya.

Menerusi Instagram, Safiey dikatakan memuat naik sebuah video memaparkan seorang wanita bertudung yang bertindak menyelak bajunya sehingga menampakan sebahagian payu dara miliknya.

Video tersebut menimbulkan rasa kurang senang netizen dan menganggap Safiey kurang peka kerana tidak menapis iklan tersebut terlebih dahulu sebelum dalam menerbitkan untuk tatapan umum.

Netien menyifatkan iklan tersebut sangat melampau kerana seolah menghina agama sendiri kerana wanita berkenaan memakai tudung tetapi melakukan perkara sedemikian sehingga menampakkan bahagian tidak sepatutnya.

Bagaimanapun selepas dihujani ribuan komen yang menghentam produk tersebut, Safiey dilihat telah menutup ruangan komen.

Walau bagaimanapun, setelah dihentam hebat oleh netizen di entri berkenaan, Safiey dilihat telah menutup ruangan komen namun video iklan berkenaan masih berada di ruangan Instagramnnya.


Azad Jasmin Dedah Pernah Hadiri Temuduga Jadi Pramugara 13 Kali

Siapa sangka, pelakon serba boleh Azad Jasmin mendedahkan dia pernah menghadiri sesi temuduga untuk menjadi pramugara sebanyak 13 kali. Azad berkata sebanyak lima kali temuduganya ditolak atas faktor usia.

Menerusi satu temubual bersama penyanyi Zarul Umbrella untuk laman YouTubenya baru-baru ini, Azad berkata ketika itu usianya baru 15 tahun, namun sesi temuduganya ditolak oleh syarikat penerbangan popular tempatan.

“Saya pernah ke temuduga untuk menjadi pramugara Malaysia Airlines sebanyak 13 kali. Ketika di Pulau Pinang, kesemua temuduga di tiga buah hotel saya telah pergi namun lima kali saya ditolak ketika fasa pertama.

“Alasan mereka kerana saya baru berusia 15 tahun ketika itu, mungkin sebab tak sabar nak pakai baju seragam hijau pramugara,” jelasnya.

Menurut Azad, ketika menunggu keputusan Sijil Pelajaran Malaysia (SPM), Azad mencuba nasibnya lagi, namun tetap gagal.

“Ketika ditemu bual, saya disoal kenapa saya nak bekerja sebagai pramugara? Jawapan saya ketika itu kerana saya tinggi dan kacak. Kemudian saya gagal lagi,” ceritanya.

Bagaimanapun, akhirnya usahanya mendatangkan hasil apabila dia lulus dan dipanggil ke ibu pejabat di Kelana Jaya untuk fasa berikutnya. Namun, dia membuat keputusan untuk menolak tawaran tersebut.

“Sebelum ke temuduga, ibu saya memberikan beberapa surah untuk dihafal berserta nasihatnya.

“Ketika sedang menunggu, saya jadi berkecamuk dan akhirnya saya menolak tawaran tersebut. Memang menyesal sebab susah nak dapat,” katanya.

Azad berkata ketika itu kerjaya pramugari menjadi idamannya apabila melihat kredibiliti dan persona yang ditampilkan kru penerbangan ketika era 1990-an.


Ada Apa Dengan Potret Warna AI & SuperVOOC 2.0 Yang Neelofa & Lizzy Suka Sangat Ni?

OPPO Reno4 Series adalah edisi terbaru dari Reno Series, ditingkatkan menjadi ciri yang lebih baik untuk disesuaikan dengan semua dan kali ini OPPO Reno Series kembali dengan ciri-ciri unggul dimana anda akan menyesal jika tidak membelinya.

Yang paling penting, series terbaru OPPO ini juga menjadi kegemaran selebriti terkenal seperti Neelofa, Ayda Jebat, Azira Shafinaz dan Elizabeth Tan.

Reno4 Series dilengkapi dengan AI Color Portrait, Pengecasan Pantas 65W SUPERVOOC 2.0 dan 960fps AI Slow Mo.

Kali ini OPPO Reno4 Series hadir dengan dua pilihan warna matte iaitu Starry Black dan Silky White dengan reka bentuk yang ringan dan nipis.

90 Hz Refresh Rate + 180 Hz Sampling Rate untuk pengalaman yang lancar. Layar dengan refresh rate 90Hz dan 3D Borderless Screen menjanjikan pengalaman yang luar biasa untuk menikmati multimedia dan game di smartphone dengan lebih selesa.

Sementara kebanyakan telefon bimbit dalam industri ini mempunyai kadar penyegaran hanya 60 Hz. 180 Hz Sampling Rate hanya tersedia apabila permainan dimulakan termasuk PUBG, AOV, MLBB dan banyak lagi.

Pengecasan terpantas ini dapat mengecas sepenuhnya telefon bimbit dalam masa 36 minit. 65W SuperVOOC 2.0 bukan hanya penyelesaian pengecasan komersial terpantas yang ada di pasaran, tetapi juga mempertimbangkan keselamatan dan telah memperoleh pengesahan sistem pengisian cepat dan selamat dari TÜV Rheinland Jerman.

Fungsi AI color portrait dalam foto dan video dapat mengekalkan warna dalam gambar potret dan menerapkan penapis hitam dan putih untuk menghasilkan kesan yang menonjol untuk subjek.

Paling menarik, selebriti tanah air seperti Elizabeth Tan dan Ayda Jebat, Neelofa juga gemar menggunakan AI color portraitmusic video dengan lebih pantas.

Ia boleh diaktifkan dalam filter mod potret. Setelah diaktifkan, ia akan menggabungkan gambar asas dengan algoritma LLHDR untuk memberikan julat dinamik yang lebih baik. Fungsi ini hanya berlaku untuk kamera belakang.

Titik cahaya bokeh ditambahkan ke latar belakang secara automatik. Anda akan mempunyai potret malam semula jadi dengan titik cahaya yang mengagumkan (mod potret + algoritma malam).

Setelah anda mulakan rakaman, melalui motion detection algorithm, pengesanan objek bergerak akan di ambil melalui algoritma interpolasi untuk rakaman. Video Slow-motion anda akan di dikuasakan sebanyak 240fps @ 720P dapat ditukar menjadi 960fps @ 720P. Kamera depan menyokong sehingga 240fps @ 720P.

Ini salah satu ciri yang Azira Shafinaz gemar untuk menghasilkan video slow motion.

Anda boleh mengambil video yang stabil, jelas dan berkualiti tinggi dalam pelbagai senario. Video lebih stabil dalam senario seperti mengambil video dan streaming langsung semasa berjalan. Ia berfungi bagi kamera hadapan mahupun belakang.

Dengan Ultra Night Selfie Mode anda boleh mengambil gambar selfie dalam cahaya rendah dengan cantik dan on point tanpa menjejaskan kecerahan dan kejelasan gambar asal.

Ultra Dark Mode mempermudah pengambilan gambar dalam keadaan cahaya rendah, bahkan dapat mengambil perincian yang tidak dapat dilihat oleh mata manusia. Sekiranya tahap cahaya di bawah 5 luc, kamera akan mencerahkan gambar tanpa mengeluarkan bunyi yang jelas.

Membina semula gambar dengan resolusi yang lebih tinggi, 100 megapiksel. Ini adalah integrasi multi-bingkai VD yang direalisasikan melalui kamera utama 48MP.

Smart Power Saving Mode: Setelah ciri ini dihidupkan, anda boleh berbual di Whatsapp selama 2 jam dengan penggunaan bateri hanya 5%.

Night Ultra Standby: Tetap terisi penuh sepanjang malam tanpa perlu mengecas semasa anda tidur.

Quick Return Bubble: Anda tidak perlu bimbang tentang operasi pelbagai langkah, kerana Quick Return Bubble  dapat memastikan pertukaran antara aplikasi dengan lancar dan efisien.

Pra pesanan telefon pintar ini akan bermula pada 3 Ogos sehingga 7 Ogos. Pra pesanan Reno4 Pro boleh mendapat jaminan skrin selama 1 tahun, OPPO Enco W31, Voucher Klook RM100 dan OPPO Cloud 120GB, semuanya bernilai RM538.

Manakala Pra pesanan Reno4 dan dapatkan jaminan lanjutan 1 tahun bernilai RM199.

Maklumat lanjut anda boleh layari laman rasmi OPPO atau OPPO concept store.


“Aku Dah Ampunkan, Walau Korang Pernah Hancurkan Nama Aku”

Baru-baru ini, Mamat Sepah dan Shuib dijemput dalam satu rancangan temubual. Menerusi program itu, Mamat berkongsikan kisah mengenai perpecahan kumpulan lawak yang dianggotainya bersama Jep dan Shuib 10 tahun lalu.

Mamat akui kehilangan sahabat baik amat perit baginya namun dia akur di atas apa yang terjadi. Mamat berkata di dalam dunia ini tiada sahabat sebaik Jep dan Shuib dan mereka ini tidak dapat dicari ganti.

“Dalam dunia ni ada satu je kawan saya yang datang rumah mak saya takkan marah iaitu Jep. Pada pandangan orang luar ya, memang Sepah tengah banyak duit ketika itu, muka kita orang bertahun keluar TV non-stop.

“Tapi bila kita bergaduh pasal kerja, pasal attitude saya dan semua ada masalah masing-masing, kita ada alasan yang tersendiri.

“Bila saya hilang kawan saya tu, dah tak tahu nak cari kawan yang sebaik macam diorang ni. Mereka terlampau baik dalam hidup saya,” katanya.

Mengakui apa yang terjadi sebelum ini adalah salah dirinya juga, Mamat berkata mereka tidak pernah bertengkar mahupun bergaduh atas isu yang jadi terdahulu.

“Tapi itu mungkin kesilapan saya, masa ataupun orang sekeliling yang mengapi-apikan tapi saya tidaklah mahu menyalahkan orang sekeliling. Semuanya berbalik kepada diri sendiri.

“Lama kami sunyi tapi kita tak pernah bertengkar atau bertumbuk. Saya tiada persoalan buat mereka sebab mereka dah jawab segalanya.

“Cuma saya nak diorang tahu, satu hari nanti apa itu erti persahabatan dan mereka tahu betapa sayangnya saya pada mereka. Sebab mereka berdua ni saya letakkan ke depan walaupun saya pernah ada group lain,” katanya.

Dalam pada itu, Mamat berkata dia tidak menyimpan apa-apa dendam atau pun perasaan terhadap dua sahabat baiknya itu, malah sudah pun ampunkan dosa mereka 10 tahun lalu. Lebih meruntun jiwa, Mamat berkata dia pernah berjanji dengan Jep mahu diletakkan di sebelah liang lahat masing-masing.

“Bagi saya mereka tiada dosa dengan saya. Jangan satu hari nanti mereka mati mereka bagi tahu isteri mereka ada dosa dengan Mamat.

“Aku nak korang tahu hari ni yang korang takda dosa dengan aku. Dengan apa yang terjadi walau korang pernah hancurkan nama aku satu ketika dulu, aku nak korang mati nanti korang cakap kat bini korang tak perlu minta maaf dengan Mamat sebab aku dah ampunkan awal 10 tahun yang dulu.

“Sebab kita pernah janji kita nak mati sama-sama. Kau mati aku duduk sebelah liang lahat kau. Itu saya pernah cakap dengan Jep,” katanya lagi.


Dayana Roza Selamat Bertunang Dengan Ahli Perniagaan

Tahniah diucapkan kepada pelakon Dayana Roza yang selamat mengikat tali pertunangan dengan ahli perniagaan A’dale Adham Ayahudin, 33 tahun petang tadi.

Dayana berkata hampir enam tahun berkenalan dia menerima lamaran A’dale selepas melihat usaha jejaka itu yang serius dalam perhubungan mereka. Dayana akui dahulu dia tidak menyenangi tunangnya itu.

“Dulu tak sukakan dia kerana suka sangat cari gaduh dan menyakat saya. Pernah juga cakap perkara kawan saya, kalau dia lelaki yang terakhir di dunia ni pun sayaakan fikir banyak kali untuk kahwin dengannya.

“Tapi rupa-rupanya dialah lelaki yang menghargai saya, Alhamdulillah,” katanya kepada mStar Online.

Pasangan itu mengadakan majlis pertunangan secara tertutup yang dihadiri keluarga dan rakan media di Damai Glasshouse, Kuala Lumpur.

Dalam pada itu, tunangnya A’dale berkata dia terbuka hati untuk menjadikan Dayana sebagai isteri kerana terpikat dengan sikap pelakon tersebut.

Tambah A’dale, empat tahun lalu dia pernah menyatakan hasrat untuk meminang Dayana namun ditolak. Ujarnya, merkea merancang untuk melangsungkan pernikahan pada pertengahan Disember depan.

“Datuk saya tak berapa sihat, biasalah sakit tua. Jadi kalau boleh nak percepatkan majlis pernikahan.

“Empat tahun lepas masa kami masih berkawan saya ada cakap nak meminang dia tapi dia tolak. Tapi saya cakap pada dia yang satu hari nanti saya akan kahwini dia juga,” katanya.


Mahu Berhenti Merokok, Nazim Othman Mohon Doa Agar Istiqamah

Mengakui sedang cuba untuk berhenti tabiat merokok, pelakon Nazim Othman berkata kebiasannya dia mampu menghabiskan sekotak rokok tidak sampai dua hari.

Menerusi Instagram, Nazim berkata dia kini sedang cuba sehabis mungkin untuk berubah demi masa depan yang lebih baik. Nazim turut berkongsikan perjalanan hari kedua melawan tabiat buruknya itu berjalan dengan lancar.

BACA: Mimpi Dicabut Nyawa, Nazim Othman Anggap Teguran Lembut Dari Allah

“Selalunya, sekotak rokok dalam tangan saya tak sampai dua hari dah habis, tapi Alhamdulillah ini hari kedua saya melawan kebiasaan merokok yang tak berfaedah tu. Saya cuma ada waktu sekarang untuk berubah demi masa depan yang lebih baik,” tulisnya.

Menerusi perkongsiannya itu, Nazim turut meminta para peminatnya mendoakan agar dirinya kekal istiqamah melawan tabiat tersebut.

Diruangan komen, rata-rata netizen memberikan kata-kata semangat buat Nazim serta mendoakan agar pelakon itu berjaya merealisasikan impiannya untuk bebas daripada merokok.


Tasha Shila Gembira Suami Selalu Teman Pergi Kerja

Baru sahaja melangsungkan pernikahan dengan jejaka pilihan hati pada Februari lalu, pelakon Tasha Shila mengakui senang hati apabila suaminya, Muhammad Atiq Idris sering menemaninya pergi bekerja.

Menurut Tasha, suaminya kini menggantikan ibunya yang sebelum ini merupakan individu yang setia mengikuti ke mana sahaja. Tasha berkata dia juga akan menemani suaminya jika tidak sibuk dengan jadual kerja.

BACA: Bulan Madu Di Rumah, Tasha Shila Banyakkan Ibadah Bersama Suami

“Bila saya berlakon, suami akan hantar dan jemput saya di set penggambaran. Sama juga kalau saya tak sibuk, saya akan menemani suami kerja.

“Kalau sebelum ini, ibu yang selalu menjadi peneman, tapi sekarang dia (ibu) dah dapat berehat dan meluangkan masa bersama cucu kerana tugasan itu diambil alih suami.

“Kadang-kadang, bila balik lewat malam pun saya dah tak risau sebab suami akan jemput di lokasi,” katanya kepada Astro Gempak.

Menjalani alam rumah rumah tangga penuh bahagia sebagai seorang isteri, Tasha mengakui selepas berkahwin dia merasakan kehidupannya kini sudah lengkap.

“Kehidupan saya kini sebagai isteri penuh kebahagiaan. Apa yang boleh saya katakan, apabila melangkah ke fasa hidup baharu ini, kehidupan saya rasa seperti sudah lengkap,” katanya lagi.

Tasha dan Atiq berkahwin pada 28 Februari lalu di Masjid Wilayah Kuala Lumpur selepas dua bulan berkenalan.


Izreen Azminda Seronok Jual Apam, 500 Biji Terjual Sehari

Terpalit dengan kontroversi merampas suami orang berapa tahun lalu, pelakon Izreen Azminda berkata dia sudah lali dengan kecaman dan kritikan yang dilemparkan netizen terhadap dirinya.

Sudah dua tahun kontroversi itu berlaku, rumah tangga Izreen bersama pemuzik Ude Wahid kekal bahagia dan turut diserikan dengan kehadiran cahaya mata, Aaron Ibrahim kini sudah pun berusia setahun.

Akui rindu untuk kembali berlakon, bagaimanapun Izreen berkata dia kini seronok menjual kuih apam secara atas talian yang mula diusahakan sejak Perintah Kawalan Pergerakan (PKP) Mac lalu. Meskipun penat namun dia seronok kerana sentiasa berada dekat dengan suami dan anak.

“Tipulah kalau saya kata tidak rindu aktif berlakon kerana saya sudah mula berlakon sejak berumur 12 tahun. Namun, ini adalah kitaran yang akan terjadi dalam hidup anak seni.

“Sebenarnya, sejak PKP, saya mengusahakan perniagaan kecil-kecilan iaitu kuih apam menerusi laman Instagram @SugarButterMilk.KL.

“Seronok berniaga kerana bagi saya, dapat berada dekat dengan suami dan anak. Penat pun tidak mengapa kerana dapat tengok muka orang tersayang tiap-tiap hari di rumah.,” katanya kepada Kosmo!

Izreen turut meluahkan rasa syukur peniagaan kuih apam miliknya mendapat sambutan luar biasa. Ujarnya ramai yang memberikan sokongan dengan perniagaan kecilnya itu. Izreen berkata dalam sehari  boleh mendapat keuntungan RM1,000 sehari.

“Alhamdulillah, ramai orang yang menyokong perniagaan kecil saya ini. Dalam sehari boleh terjual 300 hingga 500 biji dan boleh dapat untung dalam RM1,000,” katanya.

Baru-baru ini, kelibatnya dan suami di Mahkamah Rendah Syariah Gombak Timur menimbulkan spekulasi mengenai rumah tangga mereka. Namun, Izreen menjelaskan mereka kesana untuk membayar denda kerana berpoligami tanpa kebenaran.


Letupan Di Beirut, Bapa Saudara Kekasih Sajat Antara Yang Terkorban

Petang semalam dunia dikejutkan dengan letupan besar yang menggegarkan ibu kota Beirut, Lubnan sehingga mengorbankan ramai penduduk di sana dan lebih beribu orang awam cedera.

Letupan yang berlaku bukan sahaja mengakibatkan kemusnahan di kawasan berkenaan, malah impaknya menyebabkan kerosakan pada beberapa bangunan lain yang terletak beberapa kilometer dari lokasi terbabit.

Difahamkan, kejadian letupan dasyat itu turut meragut nyawa bapa saudara teman lelaki usahawan kosmetik Nur Sajat dikenali sebagai Jadoos yang berasal dari Beirut. Sajat berkata teman lelakinya dalam keadaan baik sahaja.

Perkara itu dimaklumkan oleh Sajat menerusi Instagram apabila ada netizen bertanyakan mengenai keadaan teman lelaki usahawan yang berada di negara itu.

Sejak lewat petang semalam, tular rakaman video yang menunjukkan letupan awal dengan kepulan asap tebal serta api marak menjulang dan menggegarkan bangunan di sekitar ibu kota.

Difahamkan, letupan berkenaan didakwa berpunca daripada 2,750 tan baja ammonia nitrat (NH4NO3) disimpan selama bertahun-tahun di sebuah gudang pelabuhan di bandar raya berkenaan.


PU Abu Dikecam Tunjuk Cara Tidurkan Anak Dalam Kereta

Meskipun kontroversi rumah tangganya sudah reda, namun ada sahaja isu terpalit Pencetus Ummah (PU) Abu Sufyan. Gara-gara memuat naik foto cara tidurkan anak dalam kereta, PU Abu dikecam hebat oleh netizen.

Menerusi foto yang dikongsikan di Instagram miliknya, kelihatan anaknya tertidur di pangkuannya tempat duduk pemandu ketika kereta sedang bergerak.

“Antara cara-cara aku nak tidur atau diamkan anak-anak aku (Adam dan Mateen) kecuali aisyah adalah dengan pangkukan mereka dekat tempat pemandu.

“Contohnya macam dalam gambar. Tapi aku akan berhentikan kereta di mana-mana dululah. Biasanya tak lama 5 ke 10 minit mereka akan tidur then aku letaklah kat car seat.Mudahkan?,” katanya.

Bagaimanapun, rata-rata netizen kurang senang dengan tindakannya itu kerana meskipun hanya mengambil masa 5 minit ia tetap boleh mengundang bahaya.  Kata netizen lagi, jangan sebab nak bagi anak tidur tetapi keselamatan anak tidak dihiraukan.

Namun ada segelintir netizen seolah memahami tindakan PU Abu itu kerana adakalanya anak merengek tidak mahu duduk di kerusi bayi sehingga terpaksa dipangku ketika memandu.

Untuk rekod, PU Abu mempunyai dua orang cahaya mata dari dua orang bekas isterinya Ain ‘Afini ( Muhamad Adam Aysar ) dan Hana Azra (Muhammad Uwais Al-Mateen).


Lima Tahun Berkahwin, Isteri Ameer Sofazr Hamil Anak Pertama

Selepas lima tahun mendirikan rumah tangga, penyanyi Ameer Sofazr mengumumkan dia dan isterinya, Saidatul Nazriah bakal menimang cahaya mata pertama mereka tidak lama lagi.

Memaklumkan perkhabaran gembira itu menerusi Instagram, Ameer meluahkan rasa syukur tidak terhingga kepada Allah dan menyifatkan ianya rezeki cukup bermakna buatnya yang bakal bergelar bapa selepas lima tahun menanti.

“Alhamdulillah syukur. Rezeki, nikmat dan hikmah yang diberikan oleh-Nya sangat besar dan bermakna. Penantian selama lima tahun akhirnya dikurniakan rezeki yang sangat bermakna,” tulisnya.

Menerusi perkongsian itu, Ameer turut berkongsikan gambar terkini isterinya yang sudah jelas kelihatan ‘baby bump’. Ameer turut mengucapkan terima kasih kepada mereka yang sentiasa mendoakan dia dan isteri.

Tambah Ameer, dia berharap agar proses kehamilan isterinya itu dipermudahkan dan selamat melahirkan.

Diruangan komen, rata-rata netizen teruja dengan perkhabaran gembira itu serta tidak melepaskan untuk mengucapkan tahniah buat Ameer dan isterinya.

Untuk rekod, Ameer mendirikan rumah tangga dengan Saidatul Nazriah Abdul Latif pada January 2015.


Siti Sarah Tawakal Jika Rumah Tangga Diganggu Perampas

Sejak kebelakangan ini banyak kes melibatkan wanita perosak rumah tangga. Suaminya, Shuib Sepahtu kini bergelar usahawan berjaya, Siti Sarah berkata hanya mampu tawakal dan doa yang terbaik untuk pastikan keluarganya kekal bahagia.

Menurut Sarah, dia tidak boleh mengawal suami ataupun melarang Shuib daripada menggunakan telefon. Apa yang dilakukan adalah dengan menjaga hubungan dengan Allah dan sentiasa mendoakan yang terbaik dalam perkahwinannya.

“Saya tak dapat nak buat apa-apa sekiranya berlaku… saya anggap ia atas kehendak dan izin dari Allah. Saya tak boleh nak peluk suami saya, tak bagi dia keluar, ambil handphone dia

“Saya tak boleh nak kawal suami cuma yang saya boleh buat menjaga hubungan dengan Allah. Saya hanya harapkan Allah berikan yang terbaik untuk rumah tangga saya. Itu adalah sebaik-baiknya!,” katanya kepada mStar Online.

Diminta mengulas mengenai kontroversi terpalit seorang artis baharu apabila netizen menyalahkan artis tersebut berbanding pihak lelaki yang gatal dan curang, Sarah berkata dia tiada hak untuk memberi komen mengenai hal itu.

“Secara jujurnya saya tiada hak langsung untuk komen. Isu rumah tangga seseorang itu sangat sensitif. Saya tak boleh menyalahkan mana-mana pihak kerana saya tidak berada dalam keadaan itu,” katanya.

Siti Sarah berkahwin dengan pelawak Shuib pada 2011 dan dikurniakan tiga anak iaitu Uwais Al Qarni, Dzakira Talita Zahra dan Ariq Matin.


Didekati Lelaki, Lufya Omar Belum Sedia Cari Pengganti

Hampir setahun kemelut rumah tangganya hangat diperkatakan, perkahwinan Lufya Omar akhirnya sampai ke titik noktah apabila Dr Che Muhammad Hafiz mengesahkan mereka sudah pun bercerai pada 17 Jun lalu.

Akui didekati lelaki selepas bercerai, bagaimanapun Lufya berkata dia belum belum bersedia untuk mencari pengganti sebagai teman hidupnya. Ujarnya, dia lebih selesa menjalani kehidupan sebagai ibu tunggal membesarkan anaknya.

“Hingga hari ini, saya tak nak berkenalan dengan sesiapa bukan tak sudi tapi tak sedia. Biarlah hidup saya dengan anak, keluarga dan sahabat-sahabat sahaja,” katanya.

Lufya berkata demikian selepas menerima ‘lamaran’ daripada seorang individu yang menyatakan hasratnya untuk berkenalan dan mengenali dirinya.

Lufya dan Dr Che Hafiz mendirikan rumah tangga pada 26 November 2016 dan dikurniakan seorang cahaya perempuan, Laana Haura yang kini berusia tiga tahun.


Maya Karin Dipuji Pijak Lantai Simen Berkaki Ayam

Baru-baru ini menerusi Instagram, Maya Karin berkongsikan gambarnya sedang menyediakan burger bakar istimewa buat keluarga. Namun apa yang menjadi perhatian pelakon itu dilihat memijak lantai dapur bersimen dengan berkaki ayam.

Aksi Maya itu menjadi bualan ramai apabila netizen membandingkan dengan perkongsian seorang individu yang mengakui geli untuk memijak lantai dapur rumah kampungnya.

Seorang netizen memuat naik foto pelakon itu memuji sikap Maya yang ternyata sangat sempoi meskipun bergelar selebriti dan berketurunan ‘mat salleh’.

Maya Karin rileks je berkaki ayam masuk dapur yang tak bermozek.

Kau yang muka berminyak, duduk KL sewa bilik pulak beriya tenjet kaki masuk dapur rumah kampung pic.twitter.com/E6ewLR66kH

Tidak kurang juga, ada yang menyelar sikap individu yang kononnya geli untuk memijak lantai dapur itu seolah tidak menghargai jasa dan pengorbanan orang tua.

Katanya lagi, jika geli atau merasakan lantai tersebut kotor, bantu atuk atau nenek untuk mengemas apa yang patut daripada balik kampung hanya tahu menghadap telefon sahaja.

Kalau dah tahu balik kampung, rumah atok nenek kau bersepah atau tak kemas tolonglah kemas buat apa yang patut

Ini anak sampai 5-6 orang, cucu berpuluh kerja main tiktok takpun ootd dari pagi sampailah malam

Dalam pada itu, lebih melucukukan apabila ada yang menyunting foto Maya dengan memadamkan kedua-dua belah kakinya hingga kelihatan terapung seperti filem popular lakonannya Pontianak Harum Sundal Malam.


“Masa Syok Kapel, Tak Payah Gelabah Nak Post Banyak Sangat Gambar”

Setiap manusia ingin bercinta dan ingin rasa dicintai. Bagaimanapun, tidak semua hubungan akan berakhir ke jinjang pelamin. Boleh dikatakan ramai anak muda sekarang tidak segan silu menayang gambar bersama pasangan meskipun belum mempunyai ikatan yang sah.

Perkara itu sekaligus mendapat perhatian Pencetus Ummah (PU) Azman yang menasihatkan anak-anak muda agar tidak terlalu menunjuk gambar pasangan di media sosial bimbang seandainya hubungan tersebut putus di tengah jalan.

Menerusi perkongsian di Twitter itu, PU Azman berkata sekiranya suatu hari nanti hubungan tersebut tidak berhasil, anda perlu memadam banyak gambar bersama bekas kekasih di media sosial.

Masa syok kapel, takyah gelabah nak post banyak sangat gambar dengan pasangan. Lek lek sudah. Esok-esok kalau break up, tak yah letih-letih delete.

Terkenal dengan gaya santai dalam menyampaikan dakwah, perkongsiannya itu mendapat pelbagai reaksi daripada netizen yang menyokong dan bersetuju dengan pendapatnya itu.

Malah, ramai yang berkongsikan pengalaman mereka yang berdepan perkara sedemikian. Tidak kurang juga ada yang mengatakan budak-budak sekarang bercinta mengalahkan pasangan yang sudah berkahwin.


Seronok Duduk Flat, Faezah Elai Dipuji Tak Malu Mengaku Asal Usul

Menerusi perkongsian di Instagram, pelakon Faezah Elai mengimbau kenangan lamanya sewaktu membesar di sebuah rumah jenis pangsa kos rendah di Pulau Pinang. Dalam entri itu, Faezah turut memuat naik fotonya di rumah flat lamanya.

Menurut Faezah, dia mengakui kehidupan sebagai budak flat sangat seronok dan meriah lebih-lebih lagi setiap kali tibanya musim perayaan. Faezah turut berseloroh, kalau duduk flat suami isteri bergaduh pun boleh dengar.

“Saya budak flat. Flat Taman Tun Sardon Penang. Siapa balik flat raya baru ni? Duduk flat ni meriah woo! Terutamanya masa raya. Kalau ada yang bergaduh laki bini, memang satu flat boleh dengar,” tulisnya.

Katanya lagi, kehidupan di flat membuatkan dirinya sering berdepan dengan pelbagai ragam manusia. Bahkan, situasi itu secara tidak langsung membuatkan dia mula belajar menjadi ‘mami jarum’ sebenar.

“Saya ingat lagi sewaktu saya usia 12 tahun, tengah malam jiran bawah rumah berkelahi laki bini. Saya dan kakak dengan bedak sejuk tepek kat muka, duduk cangkung di tepi tangga dengar mereka bergaduh..pasal apa tak tahu, lupa dah.

“Saya punya ‘bawanglah’ ketika itu. Kamilah mami jarum sebenar. Saya seronok dengan memori ketika zaman kanak-kanak,” ceritanya.

Perkongsian Faezah mengenai kehidupannya di flat itumenerima reaksi positif netizen yang turut bersetuju bahawa kehidupan di flat sememangnya meriah.

Malah ramai peminat memuji pelakon itu yang sentiasa rendah diri dan tidak segan mengakui asal usul dirinya meskipun kini sudah berjaya dan menjalani kehidupan yang lebih selesa.

Untuk rekod, Faezah mendirikan rumah tangga dengan pengarah Heykal Hanifah pada September 2011. Hasil perkongsian hidup, mereka dikurniakan dua orang cahaya mata Dealova Heyrinna dan Aurora Heyrinna.


Hilang 52 Kilogram, Michael Ang Tak Suka Dengan Penampilan Terkini

Penampilan terbaru Michael Ang ternyata mengejutkan ramai apabila penerbit, pengarah dan pelakon itu dilihat semakin langsing dan berat badannya kini semakin susut.

Menerusi perkongsian di Instagram, Michael memuat naik gambar terbaru keadaan dirinya. Bagaimanapun, Michael akui tidak suka akan perubahan yang berlaku kepada dirinya dan berhasrat ingin kembali menjadi gempal seperti dahulu.

BACA: Alvin Chong, Michael Ang Berang Ustaz Abu Syafiq Nak Hapuskan Tulisan Cina

“Salam semua. Okay I think my losing weight thingy is getting out of hand. I need to gain back! I don’t like how I look now! Love you all and stay safe!” tulisnya.

Diruangan komen, rata-rata netizen akui terkejut dengan perubahan mendadak Michael apabila dia berkongsikan hilang sebanyak 52 kilogram (kg) selepas menjalani pembedahan bariatric sleeve pada tahun 2018.

“Dulu berat saya 128 kg, kini berat badan saya 76 kg. Semenjak melakukan pembedahan terbabit, berat badan saya mula turun secara perlahan-lahan..

Michael berkata, dua tahun sebelum menjalani pembedahan tersebut dia cuba untuk mengamalkan diet tetapi sering gagal. Ujarnya, selepas penbedahan dia tidak mengalami diabetes lagi dan nafas saya tak mengah seperti dulu.

Melihat susuk tubuhnya yang semakin mengecil, Michael akui risau dengan penampilannya. Kata Michael lagi, dia sendiri merasakan kelihatan buruk jika dirinya terlalu kurus.

“Bila orang tegur, mereka berkata mengenai penampilan saya, Sejujurnya, saya sendiri pun rasa tak nak nampak kurus sangat.

“Sebab, saya sendiri rasa saya ‘buruk’ apabila saya kurus sangat. Apa yang penting, saya sudah semakin sihat. Saya juga bersyukur kerana proses ‘pengecilan’ badan saya ini tidak membuatkan kulit saya menjadi menggelebeh,” katanya lagi.


Shukri Yahya Pilih Nama Anak Kedua Maleeq Miqayl

Selepas dua minggu menimang cahaya mata kedua pada 20 Julai lalu, Shukri Yahya dan isterinya, Tya Adnan pertama kali mendedahkan wajah anak lelaki mereka yang diberi nama Maleeq Miqayl.

Menerusi Instagram, Tya turut memuat naik video selepas tiga jam kelahiran anak keduanya itu. Dalam entri itu, Tya turut berkongsikan kejadian pelik berlaki ketika bersalin sehingga doktor dan jururawat panik.

BACA: Bakal Timang Bayi Lelaki, Shukri Yahya Dah Pilih Nama Anak

“Assalamualaikum semua. Nama saya Maleeq Miqayl. Video first tu, saya baru berusia 3 jam je dekat dunia ni tau.

“Mummy bersalinkan saya normal 2.78kg. Hari isnin 20/7/2020 jam 2.18pm. Masa nak bersalin tu saya ada buat gimik sikit dalam labour room tau. Sampai doctor and semua midwife cuak. Nakal kan saya?Gimik apa tu? Haa nanti suruh mummy cerita ok. Maleeq sayang semua,” tulisnya.

Diruangan komen, rata-rata netizen meluahkan rasa teruja dan memuji kecomelan Maleeq. Malah, ramai yang mengatakan raut wajah Maleeq seperti raut wajah ibunya.

Shukri dan Tya mendirikan rumah tangga pada 20 November 2015. Pasangan itu dikurniakan seorang cahaya mata perempuan, Aira Ameena kini berusia empat tahun.


“Dapat Isteri Sabar, Selalu Memaafkan Jangan Pula Ambil Kesempatan”

Baru sahaja menyambut ulang tahun perkahwinan mereka yang ke-17 tahun semalam, pelakon Datuk Aaron Aziz menitipkan ucapan istimewa dan romantis buat isterinya, Datin Diyana Halik.

Menerusi perkongsian di Instagram itu, Aaron mengucapkan terima kasih kepada isterinya yang sentiasa bersama dan menjaga dirinya serta keluarga mereka. Aaron turut mengatakan, tanpa isterinya dia tidak berada di tahap sekarang.

“Alhamdulillah, tabarakaAllah, syukur kepada Allah. Terima kasih Dar kerana menjadi mata saya ketika saya tidak dapat melihat, untuk melepaskan bibir saya ketika saya tidak dapat bernafas. Terima kasih kerana mencintai saya.

“Semoga Allah selamanya dan sentiasa melindungi keluarga kita. Selamat hari ulang tahun ke-17 Dar. Kawan baik saya, orang kepercayaan dan separuh nyawa saya. Bukan saya tanpa awak. Sayang awak Dar,” katanya.

Rahsia kebahagiaan dalam rumah tangga, Aaron memberitahu saling bertolak ansur antara yang paling penting dalam perkahwinan. Aaron turut mengingatkan para suami agar tidak mengambil kesempatan jika dikurniakan isteri yang penyabar.

Sebagi suami isteri kena saling bertolak ansur dan berkomunikasi. Dalam perkahwinan, masing-masing ada angin sendiri, tapi isteri saya banyak mainkan peranan penting.

“Dia sentiasa bagi semangat dan ‘padamkan api’. Dalam erti kata lain keduanya perlu saling memahami. Rumah tangga adalah kebersamaan. Paling penting, apabila suami dapat isteri sabar dan selalu memaafkan, jangan pula ambil kesempatan,” katanya.

Aaron dan Diyana mendirikan rumah tangga pada 2003. Hasil perkahwinan mereka dikurniakan tiga cahaya mata iaitu Danish Anaqi, 16, Dwi Ariana, 14 dan Dahlia Arissa, 10.


Ameera Khan Bergurau Samakan Air Sungai Kelantan Dengan Teh Tarik

Pulang ke kampung halaman di Kelantan baru-baru ini, perkongsian personaliti media sosial, Ameera Khan menjadi perhatian ramai apabila gadis itu berkongsikan foto air sungai di Kelantan ketika berada di dalam penerbangan.

Apa yang menjadi bualan apabila Ameera menyamakan air sungai di Kelantan seperti teh tarik. Menerusi kapsyen, Ameera berkata jika tak nampak macam teh tarik bermakna anda bukan berada di Kelantan.

“Kalau ia tak nampak macam teh tarik, anda bukan di Kelantan,” tulisnya.

Foto yang dikongsikan oleh Ameera itu jelas kelihatan aliran sungai di negeri itu yang berwarna kuning dan keruh, sama seperti air teh susu.

Diruangan komen, rata-rata netizen terhibur dan bersetuju dengan gurauan Ameera itu. Malah, netizen mengatakan air sungai di Kelantan menjadi kuning gara-gara aktiviti pengondolan hutan dan kegiatan pembalakan yang semakin berleluasa.

Tidak kurang juga ada segelintir netizen turut memberi nama lain dengan menyamakan air sungai Kelantan dengan teh beng dan Chai.


“12 Tahun Kita Bersama, Setiap Hari Macam Pengantin Baru”

Baru sahaja menyambut ulang tahun perkahwinannya yang ke-12 pada 1 Ogos lalu, pendakwah terkenal, Ustaz Ebit Lew menitipkan ucapan romantis buat isterinya yang tercinta menerusi Instagram miliknya.

Menerusi perkongsian itu, Ustaz Ebit meluahkan rasa syukur kepada Allah kerana  mempertemukan dia dengan isterinya serta mengucapkan terima kasih buat bidadarinya itu kerana sudi menjadi isterinya.

BACA: Sanggup Beratur Panjang, Ustaz Ebit Sebak Sokongan Orang Ramai Buat Elewsmart

Ustaz Ebit berkata meskipun sudah 12 tahun bersama tetapi setiap hari beliau jatuh cinta cinta pada isterinya dan rasa seperti pengantin baru. Ujarnya, tanpa isterinya tidak mungkin beliau mampu mengecap kejayaan hari ini.

Bidadariku, selamat ulangtahun perkahwinan kita 1/8/08. Rezeki kita telah bersama 12 tahun insyaAllah cinta sampai syurga. Kurnia Allah. Terima kasih menjadi bidadari dalam hidup abang. Syukur pada Allah yang menemukan kita. 12 tahun kita bersama. Macam mimpi. Setiap hari rasa macam baru semalam berkenalan. Setiap hari rasa makin jatuh cinta. Setiap hari macam pengantin baru. Tanpa bidadari abang tak tahulah bagaimanalah nak berdakwah, berkhidmat kepada insan keliling dan berjuang. Ya Allah terima kasih atas anugerahmu penyejuk mata dan peneman perjuangan ini. Terima kasih menemani perjalanan hidup ini. I love u bidadariku -ebitlew

A post shared by  Ebit Lew (@ebitlew) on Jul 31, 2020 at 8:13am PDT

“Syukur pada Allah yang menemukan kita. 12 tahun kita bersama. Macam mimpi. Setiap hari rasa macam baru semalam berkenalan. Setiap hari rasa makin jatuh cinta. Setiap hari macam pengantin baru.

“Tanpa bidadari abang tak tahulah bagaimanalah nak berdakwah, berkhidmat kepada insan keliling dan berjuang. Ya Allah terima kasih atas anugerahmu penyejuk mata dan peneman perjuangan ini. Terima kasih menemani perjalanan hidup ini. I love u bidadariku,” tulisnya.

Dalam entri itu, Ustaz Ebit turut berkongsikan video bersama isterinya di dalam pasar raya miliknya.

Perkongsian Ustaz Ebit itu mendapat pelbagai reaksi daripada netizen mengucapkan selamat ulang tahun perkahwinan buat pasangan itu serta mendoakan rumah tangga yang dibina kekal hingga ke syurga.


Rita Rudaini Beri Peringatan Kepada Bekas Suami Lufya Omar

Tujuh tahun bergelar ibu tunggal kepada dua cahaya mata, Rita Rudaini tampil memberi peringatan buat bekas suami Lufya Omar iaitu Dr Che Hafiz untuk menjalankan tanggungjawab memberi nafkah kepada anak perempuannya, Laana Haura.

Menurut Rita, kita kini hidup di zaman teknologi dan semuanya hanya dihujung jari sahaja. Rita berkata, kini ibu bapa boleh sahaja membuka akaun bank untuk anak dan lebih memudahkan untuk memberi nafkah.

“Dah ada akaun bank sendiri dah ka Haura? Lagi senang la daddy Haura nak bagi duit kat Haura. Hidup di zaman canggih moden ni macam-macam cara dan cabang nak bagi nafkah kat anak.

“Nak bagi dengan tak bagi ja. Tapi jangan la berdrama kata bagi sebenarnya hado,” tulisnya.

Kata Rita lagi, tiada salahnya untuk bergembira di luar tetapi kewajipan serta nafkah pada anak jangan diketepikan. Rita turut menyindir malu jika bekerja sebagai seorang doktor tetapi tak jalankan tanggungjawab pada anak.

“Nak bergembira, bergembira la tapi jangan lupa bagi nafkah anak. Dapat pahala. Malu kat orang aih kerja doktor tapi bengap bab tanggungjawab.

“Tanggungjawab sebagai bapa ni tak perlu kena pi bayar masuk koleh belajar. Kalau rasa diri tu manusia, jadi la sebagai seorang manusia.

“Kalau tak reti tanggungjawab, jangan jadi manusia. Tukar la jadi tapir ka, tenuk ka, khinzir ka,” tulisnya.

Terdahulu, Rita mendirikan rumah tangga dengan pemain bola sepak, Aidil Zafuan namun bercerai pada tahun 2013. Hasil perkahwinan mereka dikurniakan dua orang cahaya mata iaitu Airit Rayyan Rizqin dan Airit Qaqa Arjuna.


Shuk Sahar Tunggu Masa Sesuai Perjelas Dakwaan Curang

Minggu lalu hangat diperkatakan apabila pelawak dan pengacara Shuk Sahar didakwa berlaku curang. Selepas beberapa hari berdiam diri, Shuk akhirnya muncul dengan video mesra bersama isteri, Rossalennah Natassyiah Asshaferah.

Menerusi video tersebut, Shuk berkata dia akan memberikan kenyataan apabila sampai masa yang sesuai. Ujarnya lagi, hubungannya dengan isteri baik-baik sahaja meskipun sedang berdepan kontroversi.

“Saya nak ucapakan Selamat Hari Raya Aidiladha. Cuma nak beritahu, Shuk dan isteri Alhamdulillah tak ada apa-apa dan insya-Allah kalau ada masa yang sesuai nanti Shuk akan bercakap,” katanya.

Dalam video dikongsikan, Shuk ketika itu sedang berjalan bersama isterinya sambil ditemani beberapa lelaki di samping mereka.

Terdahulu, tular kisah yang mendakwa Shuk curang dengan seorang wanita yang dikenali sebagai Fara Salleh.

Kisah kecurangan itu didedahkan menerusi akaun Twitter @laudyaTaylor hingga mencetuskan tanda tanya netizen akan kesahihan perkara terbabit. Malah, individu tersebut juga membuat pelbagai dakwaan buruk terhadap Shuk dan Fara.


Hentikan Pembohongan! Ketahui Kesannya Di Sini…

Pernah terfikir tak, dulu-dulu masa zaman sebelum datangnya internet, info yang keluar semuanya kerajaan yang kawal. Selagi tak keluar apa-apa berita kat TV tu jangan haraplah nak sampaikan berita tak betul. Bukan apa, takut salah…

Anda ingat lagi tak, kalau dulu, memang menghadap tv jer kalau nak tahu info apa pun. Takpun dengar radio tunggu berita. Tapi lepas datangnya internet, semakin lama maklumat dari media-media utama terutamanya dah tak dihiraukan dan semakin terhakis. Hilang begitu saja. Sedih kan?

Lama kelamaan kita pun dah hilang percaya dekat media utama sedangkan mereka lebih dipercayai berbanding maklumat dalam internet yang kita tak tahu pun sumber tu boleh dipercayai atau tak. Kononnya info tu lebih cepat sampai melalui media sosial walhal maklumat salah! Apo?

Asal keluar jer apa-apa info semuanya anda kongsi dan percaya bulat-bulat. Nak lagi haru, bila ada pulak individu yang sanggup bohong dan tulis cerita palsu semata-mata nak ‘viral’ dan jadi terkenal dengan sekelip mata. Of courselah, dah femes nanti, boleh buat ‘paid review’ lepas tu. Barulah duit berkepok! Oops!

Meh sini teman nak kabo, media sosial sememangnya tempat yang mudah untuk anda sebar berita palsu, tulis kata-kata hinaan, kutuk orang sana sini.

Buka Facebook, tekan ‘create post’, dan apa lagi, berjela-jela lah posting kat situ nanti. Pastu ada pula jenis individu yang suka komen. Asal ada posting dari mana-mana ‘channel’ jer, dialah orang pertama yang ‘sampai’ dulu berbanding orang lain.

Kononnya suarakan pendapat tapi hasil tulisan tu mengundang kemarahan orang jer. Sekejap sokong, sekejap condemn. Itu tak kena ini tak kena, dah mula jadi isu pulak kat situ. Haish, macam-macam!

Inilah antara gangguan yang berlaku. Ramai yang lupa, media sosial juga boleh membawa seribu satu kemudaratan kepada anda. Sebabnya media sosial ni mudah digunakan dan tersangat luas penggunaannya. Anda senang-senang je boleh post dan kongsi perkara salah tanpa rasa bersalah pun.

Ingat! Anda perlu tahu had dan hak bila nak bersuara yer.

Anda kena tahu, walaupun anda ada kebebasan bersuara tapi anda tidak boleh sewenang-wenangnya berbohong dan sengaja menyebarkan berita yang tidak sahih.

Jari jemari tu jangan terlalu ringan sangat nak sebarkan, kongsi dan taip berita palsu. Negara kita ada undang-undang. Tak mustahil dengan sikap tak bertanggungjawab anda ni, boleh meringkuk dalam penjara. Kami tak cakap bohong tau. Dah ada beberapa individu yang ditangkap disebabkan penyebaran berita palsu.

Anda kena ubah sikap tidak bertanggungjawab dan wujudkan budaya yang lebih positif. Bukan sesuka hati jer nak forward info yang belum pasti lagi kesahihannya itu. Kalau ada rakan-rakan yang berperangai macam ni, nasihat mereka. Jangan anda pulak join sekaki!

Fikir dengan matang, nilai dulu maklumat yang nak disampaikan itu. Jadi rakyat dan individu yang tahu mana baik dan buruk. Ingat! Kebebasan bersuara bukanlah suatu ‘lesen’ untuk disalahgunakan, tapi ia adalah tanggungjawab anda sendiri.

Okay mungkin ramai yang tak tahu kesan daripada berbohong. Akan ada yang anggap perkara ni tak serius. Alah, setakat bohong sikit-sikit dan share benda palsu jer pun. Apa da hal kan?

Nope! Jangan sesekali fikir macam tu. Anda baca antara kesannya kat bawah ni okay. Mungkin selepas ni anda akan jadi lebih bertanggungjawab dan ‘alert’ sebelum nak posting di media sosial atau pun nak share sesuatu info.

Anda perasan tak, disebabkan kebebasan bersuara yang tidak rasional dan kelam kabut pun boleh sebabkan bergaduh. Bila dah tak puas hati dengan info yang salah, mula lah jadi punca.

Lagi tambah serius, bila ada pulak individu yang menokok tambah dan berbohong dengan info yang disampaikan itu. Sekarang ni pula, kebebasan bersuara dan mengeluarkan pendapat tu memang banyak. Malah semakin diraikan! Dah macam buat ‘party’! Dan sebab inilah adanya pembohongan dan penularan berita palsu. Sangat tidak patut!

Bukan itu saja, ada jugak yang suka menggunakan perkataan berbaur lucah dan tidak sopan sehinggakan berperang komen di media sosial. ‘Kau salahkan aku, aku salahkan kau’. Sampai bila nak habis komen tu? Dah berpanjangan…Semua jadi serba tak kena. Aiyo.

Mungkin anda rasa anda sebagai rakyat tak ada kena mengena dengan negara. “Ahh! Lantaklah ekonomi negara ka apa kan? Janji aku happy!” Haa…Mesti anda fikir macam ni kan?

Jangan! Tak patut tau. Kita harus jaga negara kita. Sebabnya, kesan sebab terlalu bebas dalam bersuara dan berbohong dengan sesebuah info ini boleh mengganggu pertumbuhan ekonomi negara kita.

Bayangkan dari info yang salah, mungkin pelancong asing berasa negara kita tidak selamat. Lepastu mereka pun tak datang Malaysia. Sumber ekonomi negara mulalah tergugat.

Dekat sini sangat jelas yang kalau kita salah guna hak kebebasan bersuara, ia akan mendatangkan kemudaratan dari pelbagai sudut. Jadi, kita sebagai netizen harus berfikir dengan lebih waras dan bertindak bernas sebelum nak menyuarakan sesuatu. Faham tak?

Jadi, anda perlu bijak dalam menyuarakan pendapat terutamanya dalam media sosial. Yang paling penting, media arus perdana wajib memainkan peranan penting untuk memastikan maklumat sebenar sampai kepada rakyat sebelum bermulanya penularan berita palsu.

Kalau anda nak lebih mudah, anda terus rujuk portal sebenarnya.my yang diwujudkan untuk membantu anda semak dan sahihkan info sebelum sebarkan pada orang lain.

Portal ini bertujuan untuk bagi kemudahan pada orang ramai untuk menyemak serta mendapatkan pengesahan tentang berita palsu yang semakin berleluasa ketika ini. Lepasni dah tak perlu main teka-teki. Klik ja portal sebenarnya.my itu ya. Semuanya akan terjawab.

Last but not least, ingat anda bebas bersuara tapi perlu berhemah dan jangan berbohong!


Suami Tak Izin Izreen Azminda Berlakon, Takut Keluarga Terabai

Selepas mendirikan rumah tangga dan menimang cahaya mata pada 1 Julai tahun lalu hasil perkongsian hidup dengan suaminya, Ude Wahid, jarang sekali kita melihat pelakon Izreen Azminda muncul di kaca televisyen.

Akui rindu untuk kembali aktif dalam dunia lakonan, Izreen berkata dia terpaksa menolak banyak tawaran drama kerana memerlukan komitmen masa yang panjang dan suaminya juga tidak mengizinkan.

BACA: Muncul Di Mahkamah Syariah, Rumah Tangga Izreen Azminda Dilanda Badai?

“Saya akui memang rindu nak jalani penggambaran. Dah lebih 11 tahun saya berlakon. Rindu nak kembali aktif macam dulu-dulu tapi memandangkan saya sudah ada keluarga jadi ia agak menyukarkan.

“Saya banyak juga terima tawaran drama episod yang panjang tapi buat masa sekarang memang tak dapat nak berikan komitmen sepenuhnya. Suami pun tak benarkan.

“Dia takut nanti tak ada orang boleh jaga anak-anak kami. Saya pun jenis tak percaya orang jaga anak,” katanya kepada mStar Online.

Baru-baru ini, kelibatnya dan suami di Mahkamah Rendah Syariah Gombak Timur menimbulkan spekulasi mengenai rumah tangga mereka. Namun, Izreen menjelaskan mereka kesana untuk membayar denda kerana berpoligami tanpa kebenaran.

Izreen berkahwin dengan pemuzik, Ude Wahid pada 8 Ogos 2017 secara rahsia ketika itu Ude masih bergelar suami kepada Intan Liana Salleh.


“Tak Perlu Lelaki Untuk Tanggung Saya”

Sering dilabel sebagai seorang wanita yang ‘high maintenance’, pelakon kontroversi Fatin Afeefa berkata dia tidak kisah dengan apa sahaja gelaran yang diberikan oleh netizen terhadap dirinya.

Menurut Fatin, baginya yang lebih penting apa dimilikinya hari ini adalah hasil kerja keras dan titik peluhnya sendiri. Tegas Fatin lagi, dia tidak perlukan lelaki untuk menganggung dirinya kerana dia mampu untuk mendapatkan apa yang diinginkan.

“Orang kata saya high maintenance dan susah nak jaga tapi saya tak minta pun mereka jaga saya. Saya high maintenance sebab saya kerja.

“Sekarang saya masih dapat rezeki, menjadi duta dan sebagainya. Jadi, apa sebab saya tak mampu nak pakai apa yang saya inginkan? Pada masa sama, tak perlu lelaki untuk tanggung saya,” katanya kepada Media Hiburan.

Mengulas mengenai soal untuk mendirikan rumah tangga, ibu kepada dua cahaya mata itu tidak berminat untuk berkahwin buat masa ini. Tegasnya, dia tidak mahu berkahwin semata-mata untuk memuaskan hati orang.

“Netizen minta saya kahwin, tapi kalau nak kahwin hanya semata-mata untuk puaskan hati dan tutup mulut orang, saya rasa tidak.

“Sebab nanti yang kahwin dan merana tu ialah saya dan bukan orang luar. Saya tak berminat untuk berumah tangga buat masa ini.

“Saya sangat gembira dengan hidup sekarang yang mana saya boleh fokus kerja dan anak-anak saya. Jadi saya tidak perlu fikir pasal masalah lain,” akhirinya.


“Laki Bini Gaduh Paling Lama 6 Bulan Je, Lepas Tu Rujuk Balik”

Sudah beberapa kali berdepan kegagalan dalam rumah tangga, bekas isteri Da’i Farhan iaitu Dr. Erin menasihati kaum hawa supaya tidak terlalu membangga diri atas pengorbanan isteri dalam rumah tangga.

Menerusi satu perkongsian di Instagram, Dr Erin atau nama sebenarnya Noorainul Naqim Mohd Radzi menegaskan bahawa suami atau isteri ada pengorbanan mereka masing-masing dan tanpa suami kita tidak akan menjadi seorang isteri atau ibu.

“Wahai Hawa jangan lah kita menjadi wanita yang hanya ingin orang melihat pengorbanan kita sahaja. Tanpa Adam yang sudi memperisterikan kita belum tentu kita menjadi permaisuri dan tanpa suami belum tentu kita merasa menjadi seorang Ummi (Ibu).

Tambahnya lagi, suami isteri kebiasaaanya tidak akan mengambil masa yang lama untuk bergaduh dan paling lama hanya enam bulan sahaja. Erin juga menitipkan pesanan kepada netizen supaya tidak masuk campur hal rumah tangga orang.

“Laki bini yang dok gaduh ni paling lama 6 bulan je, ada yang dah rujuk balik dah pun tapi netizen yang dok maki hamun kutuk sampai lebam tu bawak dosa sampai liang lahad.

“Kiamat esok nak kena cari mereka yang kita kutuk. Berbaloi ke? Kita mudahkan orang lain Allah mudahkan kita.

“Hidup baik-baik dalam kasih sayang, saling mendoakan dan memahami apa yang harus terjadi tetap akan terjadi walaupun kita tak reda dan tak rela. Beralah bukan erti mengalah. Mengalah bukan bererti kalah,” tegasnya.

Sebelum ini, Erin mendedahkan sudah diceraikan Da’i Farhan pada 27 April lalu sebelum berkongsikan berita sedih mengalami keguguran pada 19 Jun.


Syatilla Melvin Hadiahkan Gelang Emas Besar Buat Ibu

Sebagai anak, pasti kita mahu membahagiakan ibu bapa yang sudah berpenat lelah membesarkan kita sehingga dewasa. Menerusi perkongsian di Instagram, Syatilla Melvin tidak menyangka dapat menghadiahkan gelang emas buat ibunya yang tersayang.

Dalam video yang dimuat naiknya itu, Syatilla membuat kejutkan menghadiahkan ibunya gelang emas besar hasil titik peluhnya berniaga. Ujarnya, sejak dulu lagi dia mengutamakan ibunya dan berkat doa ibunya juga dia kini berjaya serta dimurahkan rezeki.

“Dahulukan yang tercinta. Dulu rasa mustahil dapat masuk kedai emas dan terus beli tapi Allah memang maha adil.

“Bila kita utamakan orang tersayang lebih dari diri sendiri Allah balas dengan semua bentuk bahagia dan rezeki melimpah-melimpah bagai ke ladang gandum lalu ambik coco crunch makan dengan susu, ya Allah sedapnya.

“Ibu jangan pernah berhenti berdoa untuk keberkatan anak-anak ibu dunia akhirat. I love you,” tulisnya.

Dulu rasa mustahil dapat masuk kedai mas dan terus beli?tapi allah mmg maha adil?bila kita utamakan org tersayang lebih dri diri sendiri allah balas dengan semua bentuk bahagia dan rezeki melimpah2 bagai ke ladang gandum lalu ambik coco crunch makan dgn susu, ya allah sedapnya??? . Ibu @robiahrahman jgn pernah berhenti bedoa utk keberkatan anak2 ibu dunia akhirat??i love u . Moga video ni dapat bagi inspirasi utk org2 kt luaq sana supaya mula berniaga atau cari duit hasil titik peluh sendiri utk bahagiakan org yg tersayang?jom join kami KALAU berminat nk buat 4 5angka ok? @kekasih_hq #themelvinscircle ??

A post shared by  S Y A T I L L A M E L V I N (@samtilla) on Jul 30, 2020 at 5:17am PDT

Syatilla berharap perkongsiannya itu memberi inspirasi kepada orang lain untuk menjana pendapatan hasil dari titik peluh sendiri. Dalam video tersebut, ibunya sangat gembira dan terkejut apabila menerima gelang emas sebesar itu.

“Moga video ni dapat bagi inspirasi untuk orang-orang di luar sana supaya mula berniaga atau cari duit hasil titik peluh sendiri untuk bahagiakan orang yang tersayang,” katanya lagi.

Diruangan komen, rata-rata netizen memuji pelakon itu seorang anak yang baik dan bangga melihat Syatilla kerana sentiasa menghargai ibunya.


“Deorang Tak Tahu Ke Tak Sah Solat Pakai Eyelash Extension?”

Susulan pendamik COVID-19, setiap perayaan yang disambut pasti akan sentiasa diingati apabila kita menyambutnya dengan norma baharu. Namun, ianya tidak menjadi masalah di zaman teknologi ini kerana semuanya hanya di hujung jari sahaja.

Sempena hari raya Aidiladha tempoh hari, barisan selebriti artis tanah air tidak melepaskan peluang untuk menyampaikan ucapan hari raya dengan kompilasi video manis mereka mengenakan telekung.

Antara artis yang terlibat adalah Fatin Afeefa, Bella Astillah, Nora Danish, Ruhainies, Betty Rahmat, Mawar Rashid, Amyra Rosli dan ramai lagi.

Bagaimanapun, video yang dikongsikan itu mendapat kritikan daripada netizen yang kurang senang dengan penampilan beberapa orang selebriti yang dilihat memakai bulu mata palsu (eyelash extention) ketika ingin menunaikan solat.

Netizen turut mempersoalkan adakah mereka tidak tahu bahawa solat seseorang itu tidak sah jika memakai bulu mata palsu. Netizen berkata eyelash extention tidak boleh ditanggal seperti bulu mata palsu kerana ia disambung ke bulu mata asal.

Meskipun ramai yang kurang senang dengan beberapa selebriti, namun netizen tetap memuji selebriti yang tetap cantik apabila tidak mengenakan sebarang mekap ketika membuat video tersebut.


Mat Dan, Isteri Bakal Timang Anak Kedua

Tahniah buat pengembara dan pengacara dikenali ramai, Mat Dan dan isteri, Nadifa Adnan yang bakal menimang cahaya mata kedua tidak lama lagi. Perkhabaran gembira itu didedahkan Mat Dan menerusi Instagram miliknya.

Menerusi perkongsian itu, Mat Dan atau nama sebenarnya Daniel Tyler memberitahu bakal menimang anak kedua itu pada penghujung tahun ini.

Berkongsikan gambarnya bersama isteri anak mereka sempena hari raya, Mat Dan turut meminta orang ramai mendoakan yang baik-baik untuk isteri dan anak dalam kandungan.

“Di sini jugak kita gembira untuk berkongsi beriata yang kami bakal menimang seorang ahli keluarga baru. Insya-Allah pada penghujung tahun ini. Doa yang baik-baik saje,” katanya.

Untuk rekod, Mat Dan memeluk Islam pada tahun 2013 dan nama Islamnya  Karief Daniel Abdullah.
Mat Dan berkahwin dengan wanita berasal dari Terengganu, Nadifa Adnan pada 12 Mac 2017 dan mempunyai seorang cahaya mata, Muhammad Zayne Tyler, kini berusia 2 tahun.


Imam Muda Faris Didakwa Ugut Ambil Anak Jika Bekas Isteri Kahwin Lain

Sejak minggu lalu masih lagi hangat diperkatakan mengenai finalis Imam Muda Syed Faris yang menceraikan isterinya, Nur Hidayu yang dikahwininya selama 12 tahun selepas berkahwin lain di Songkkla.

Terbaru, Hidayu mendedahkan Imam Muda tersebut bukan sahaja meninggalkan isteri bersama lima cahaya matanya malah didakwa tidak memberi nafkah yang cukup. Dakwanya lagi bekas suaminya mahu mengambil anak mereka sekiranya dia berhasrat mahu berkahwin lain.

BACA: “Makanan Tinggalkan Di Tempat Kasut, Tak Masuk Jenguk Anak Isteri”

Hidayu yang bekerja sebagai guru sekolah tadika  mendakwa bekas suami menggunakan aplikasi pengesan untuk mengetahui gerak gerinya. Malah, Imam Muda Syed Faris memberitahu teman rapatnya, tiada siapa sanggup mengahwini wanita ‘janda’ anak lima sepertinya.

Hidayu mendakwa, bekas suami memintanya menandatangani perjanjian hitam putih yang tidak mendedahkan apa yang berlaku serta menutup mulut tentang pergolakan rumah tangga mereka.

“Mulanya kami membuat surat perjanjian supaya perkara ini tidak dibawa ke mahkamah kerana bekas suami baru mendapat pentauliahan Majlis Agama Islam Selangor (MAIS). Lagipun, ramai orang mengenalinya sekitar Puchong. Jadi, dia malu sekiranya kisahnya tersebar.

“Sebagai isterinya ketika itu, saya setuju mahu menutup aibnya. Tetapi, tiada guna saya mempertahankannya apabila dia menghalau saya daripada rumah ketika tempoh PKP,” katanya kepada BH Online.

Hidayu berkata dia tidak mampu mempertahankan rumah tangga apabila bekas suami berbuat demikian. Ujarnya, dia bertindak untuk mendedahkan perceraian tersebut kerana tidak sanggup menyembunyikan sikap bekas suami.

“Bekas suami mendakwa mampu berkahwin lebih satu, sedangkan nafkah saya dan anak-anak pun diabaikan. Saya hidup susah senang dengannya selama 13 tahun. Tiada apa yang boleh dikenang lagi.

“Saya setia dengannya selama ini. Jika ikutkan, kami memiliki sembilan cahaya mata, bagaimanapun empat kali mengalami keguguran. Jadi, saya terlalu kecewa,” katanya.


Lekuk Kalimah Allah Di Telinga Anak Ke-5 Pelakon Gerak Khas

Teruja menyambut kelahiran anak kelima, namun apa yang lebih istimewa pada anak bongsu pelakon Gerak Khas, Mohd Zamri Ibrahim itu kedua-dua telinga bayi itu mempunyai tanda kelahiran menyerupai tulisan kalimah Allah SWT.

Menurut Zambri, perkara itu disedari isterinya, Fazilawati Ismail, sehari selepas anak mereka dilahirkan. Isterinya selamat melahirkan bayi perempuan 21 Julai lalu yang diberikan nama Faizatul Azwin Mohd Zamri.

“Ketika isteri melahirkan anak perempuan kami, saya tidak berada bersamanya kerana berada di luar Kelantan atas beberapa urusan.

“Namun selepas semuanya selesai saya membuat panggilan video melalui aplikasi WhatsApp untuk iqamatkan bayi kami yang baru dilahirkan,” katanya kepada BH Online.

Dia dan isteri tidak menyedari tanda istimewa yang ada pada anak mereka sehinggalah pada keesokan harinya ketika isteri hendak menyusukannya, ternampak tulisan menyerupai kalimah Allah SWT di kedua-dua telinga.

Alhamdulillah….syukur pada Mu Ya Allah….kerana menghantar pada ku satu lagi rezeki yg amat bernilai buat ku….sesungguhnya Kau telah bukti kebesaran Mu….di saat dunia akhir zaman….dan aku amat berbangga….kerana anak ku adalah pilihan Mu…..Allahhuakhbar…..terima kasih isteriku….kau lah insan bertuah kerana mengandung insan terpilih….Alhamdulillah….

A post shared by  zzamrie (@zzamrie) on Jul 21, 2020 at 8:41pm PDT

“Selepas melihat keistimewaan yang dimiliki anak kami, isteri saya kemudian menghantar gambar melalui aplikasi WhatsApp untuk saya melihatnya sendiri.

“Saya terkejut, namun bersyukur kerana ia adalah kurniaan Allah SWT buat kami kerana memiliki cahaya mata yang kedua-dua telinganya bertanda kalimah Allah SWT.

“Ini adalah kebesaran-Nya dan saya mahu Faizatul Azwin menerima didikan Islam yang sempurna,” katanya.

Zambri berkata sepanjang tempoh kelahiran, isterinya sentiasa mengamalkan membaca ayat suci al-Quran bagi memudahkan proses bersalin.

“Setiap kali selepas solat, isteri membaca surah Yusuf dan Maryam, malah sebelum tidur dia juga tidak ketinggalan mengamalkan surah al-Fatihah dan ayat Kursi. Bukan itu saja, sebagai suami saya juga selalu berselawat,” katanya.


Sekitar Majlis Persandingan Zarina Anjoulie Di Kampung

Selamat melangsungkan pernikahan dengan kekasih hati pada 17 Julai lalu, pelakon kontroversi Zarina Anjoulie mengadakan majlis resepsi di kampung halaman suaminya yang terletak di Nilai, Negeri Sembilan hari ini.

Zarina kelihatan manis bertudung memakai gaun merah jambu sedondon dengan suaminya, Eilyas Azhar atau Yas, yang segak berbaju Melayu moden serta bertanjak.

Menerusi Instagram, Zarina atau lebih mesra disapa Anju sempat memuat naik foto sekitar majlis resepsi yang dihadiri oleh ahli keluarga dan sahabat handai kedua-dua belah pihak.

Diruangan komen, rata-rata netizen tidak melepaskan peluang utnuk mengucapkan tahniah serta kecantikan Zarina di hari persandingannya itu.

Sebelum ini, Zarina dan Yas difahamkan sudah bernikah pada 17 Julai lalu di sebuah pejabat agama yang turut dihadiri keluarga kedua-dua belah pihak.

Terdahulu, Zarina pernah berkahwin dengan lelaki berasal dari Brunei pada 2015 namun bercerai pada Disember 2016 dan dikurniakan seorang anak lelaki, Awangku Gabriel Martin Ezra.


Mahu Jadi Muslimah Yang Baik, Zila Bakarin Mula Jaga Batas Pergaulan

Ramai yang gembira dan memberi reaksi positif apabila mendengar perkhabarannya sudah pun bertudung sejak Februari lalu, pelakon Zila Bakarin mengakui kehidupan yang dilaluinya kini agak berbeza.

Zila berkata meskipun penampilannya sudah berubah namun dia masih sama seperti yang ramai kenali dahulu. Ujarnya lagi, dia kini berfikiran positif kerana berhijab dan menutup aurat merupakan tuntutan agama.

“Memang ada perbezaan yang ketara sangat tapi saya tetap Zila Bakarin yang sama. Saya ambil inisiatif yang sangat positif sebab berhijab dan tutup aurat adalah sebahagian daripada kewajipan agama untuk kaum perempuan.

“Saya dah ke arah tu, tapi benda lain saya sama saja. Saya masih seorang yang sangat peramah,” katanya kepada mStar Online.

Dalam pada itu, Zila berkata dia kini mula menjaga batas pergaulan terutama dengan golongan bukan mahram. Malah, dia juga belajar untuk menjaga percakapan demi menjadi muslimah yang baik.

“Kalau dekat set penggambaran dulu hidup saya bertepuk tampar dengan orang tu biasa saja.. bergurau tu biasa saja, tapi sekarang kena ada batasan la,” katanya.

Sebelum ini meluahkan rasa kesal kerana kurang menerima tawaran selepas berhijab, Zila tidak menyalahkan mana-mana pihak dan menganggap itu adalah sebuah ujian baginya untuk terus istiqamah dalam berhijab.

“Mungkin pihak produksi tak percaya bila kita dah bertudung, kita masih boleh bawa watak jahat. Sebenarnya boleh saja, tak ada masalah, tapi mereka takut netizen kritik.

“Tapi bagus juga, Allah nak bagi saya rehat dan terus istiqamah. Kalau dah tertulis itu bukan rezeki saya maka ia bukan rezeki saya. Benda itu saya kena reda dan tak pernah rasa kecil hati atau marah,” katanya.